
MALTEŠKOG REDA 


Između 10. i 16. ožujka o. g. prire- 
dio Malteški red veliko- svoje hodo- 
čašće u Rim i ujedno održao Glavni 
sebor svojih člamova u raskošnoj svo- 
joj palači. 

Malteški red zadire daleko u povi- 
jest i do dana današnjega učinio je 
čovječanstvu meprocjenive usluge. Či- 
ni se, da se razvio iz jednog benedik- 
tinskog gostinjca kraj Jerusalima po- 
četkom dvanaestoga vijeka. Od Pape 
je dobio potvrdu svojih pravila go- 
dine 1113., a naročito se proslavio i 
razvio svoju djelatnost za vrijeme 
prve krs taške vojne. U prvom svom 
početku Malteški je red pružao za- 
štitu hodočasnicima, koji su iz dale- 
kih krajeva dolazili na Kristov grob, 
organizovao je mnoge gostinjce i ute- 
meljio mnoge 'bolnice. U svome pro- 
gramu imao je i borbu proti nevjer- 
nicima te priređivao potjere za gusa- 
rima, koji su priječili slobodno puto- 
vanje i trgovinu morem. Dijelili su se 
u tri grupe: vitezovi su branili 


Svetu Zemlju i borili se proti nevjer- 
nicima, svećenici su se bavili slu- 
žbom Božjom i brinuli 'se za duhovnu 
pomoć nastradalima i potrebnima., 
bolničari i' s-lužbenici nj e- 
govali su bolesne i goste po bolnicama 
i gostinjcima. 

Do godine 1630. Malteški je red 
imao glavni centar na otoku Rodu. 
No odatle ih je potjerao Sulejmam II., 
a godine 1530. ustupio im Kano V. 
otok Maltu. tPo tom otoku dobio je i 
ime njihov red. Na Malti su imali svo- 
ju autonomnu državu. 

Godine 1798. Napoleon je zauzeo 
Maltu, no dvije godine kasnije doš ;1 a 
je ona u ruke Englezima te je u nji- 
hovoj vlasti ostala sve do danas. 

iDanas je Malteški red časni red, a 
bavi se karitativnim radom. Razgra- 
nan je među više nacija, ali je najveću 
djelatnost razvio u Italije, kojoj je 
uvelike pomogao u Svjetskom ratu, a 
kojoj i danas pomaže za teških po- 
tresa di bilo koje druge nezgode. 


Dolje: SVEČANA DVORANA U PALAČI MALTEŠKOG REDA 
U RIMU, GDJE JE ZASIJEDALO VRHOVNO VIJEĆE 

Novela iz filmskog svijeta 


ZAMJENA 

bilo bi lako naći dvojnika. Obična je naime po- 


Kod jutrošnje šetnje sreo sam Džek Kroslija. 
Kroslijev otac bio je glasoviti tvorničar Kroslije- 
vih bonbona za kašalj, a ostavio- je sinu ogroman 
imetak. Džek-u je uspjelo, da taj imetak za kratko 
vrijeme spiska. Pred nekoliko ga godina sudbina 
baci u Hotlywood. Danas je već ugledan režiser. 

Kod susreta mi se pridružio i mi pođosmo pre- 
ma Beverly-Hill-u. Odjednom se pojavi mali cr- 
veni auto. U njemu je sjedila vitka, plavokosa 
djevojka. Kad je autoi polagano vozio pokraj nas, 
Krosli pozdravi nehajno šeširom. Ja sam pogle- 
dao začuđen za damom, njezine su oči 'bile za- 
krite crnim naočarima. 

»Je li to bila Greta Garbo?« upitam radoznalo. 

Krosli se nasmiješi. 

»Ne, samo jedna od njenih dvojnika.« 

Išli smo dalje i poveli razgovor o- dvojnicima. 
Kako je poznato, to su glumci, koji jako sliče 
filmskim zvijezdama i mogu preuzeti neke dije- 
love njihovih uloga. Pade mi na pamet i zapitah 
Kroslija, da li mu je poznat koji slučaj, da je od 
dvojnika postala zvijezda. On se malo zamisli i 
onda reče: 

»Jedna jedina. Pričat ću vam, ali se bojim, da 
ćete na kraju misliti, da ste prevareni. Konačno 
te zvijezde više nema, umrla je. 

Jednoga je dana prispjela u Hollywood posve 
mlada djevojka. Ako- se ne varam, došla je iz 
New-Yorka, bila je 'lijepa, osjećala je, da ima 
dara i htjela je da uspije. Lijepe su mnoge mlade 
djevojke; većina njih drže se darovitima, a sve 
žele da uspiju. No naša Mary imala je nešto, što 
većina njenih družica nema, tO' jest vanredno 
ustrajnu volju. A kako je poznato, sve se može, 
kad se hoće. 

Godinu dana nakon dolaska Mary je pretstav- 
ljala epizode. To je bio- značajan napredak, ali 
još uvijek je trebala astronomska neizmjernost 
da dođe ii do te slave, možda ... No dođe ne- 
sreća. Jednoga se dana Mary izvezla sa nekom 
prijateljicom na kupanje. Sa toga izleta nije se 
ni vratila. Javljeno je, da se mala filmska umjet- 
nica utopila na žalu kod Santa M-onike. 

Filmsko poduzeće je u to doba bilo svršilo 
upravo pola nekog velikog filma, 
u kome je Mary imala jednu ne 
osobito važnu ulogu. No kako je 
već pola filma bilo dovršeno, tre- 
balo je svakako naći za nju od- 
govarajuću zamjenu, jer bi po- 
novo filmovanje polovice filma 
stajalo vrlo mnogo. Da je već 
bila glasovita filmska zvijezda, 


java, da male glumice neznatnih uloga trajno na- 
stoje, da sliiče zvijezdama, odijelom, kretnjama, 
navikama i cijelom pojavom, te tako posve iz- 
grade sličnost, pretvore se u pravog dvojnika. 
Puno- je teže bilo naći zamjenu za nestalu Mary, 
jer je bila posve nepoznata, a posebne ljepote. 
Već su pomišljali i na to, da cijeli izvedeni dio 
ponovo filmuju, kad se kod 1 režisera javi druga- 
rica unesrećene Mary. Ona mu donese jednu fo- 
tografiju, koju joj je Mary nekoliko dana prije 
same smrti poklonila. Čim je pogledao fotogra- 
fiju, kliknu uzbuđen: vidio je na slici dvije Mary. 
Na slici se nalazila ona sa svojom sestrom, koja 
joj je sličila kao jaje jajetu. 

Prekopaše Marijine preostale stvari i nađoše 
adresu njezine sestre. Odmah je poslana brzo- 
javka u San Francisko i priloženo- nekoliko sto- 
tina dolara — i četrdeset osam sati kasnije bila je 
Maryna sestra Mabel u Hollywoodu. Bila je slična 
Mary, kao da je ona sama uskrsnula. No koje 
iznenađenje, kad Mabel izjavi, da nikako i ni- 
pošto ne može preuzeti ulogu unesrećene sestre, 
jer pripada nekoj vjerskoj sljedbi, koja zabra- 
njuje svako sudjelovanje u filmu. Ništa nije po- 
magalo — ni nagovaranje, ni vanredno visoka 
plaća. 

Tada režiser obeća Mabeli, da će joj, ako ovo 
prihvati, u slijedećem filmu dati glavnu ulogu. 
Mabel je to tražila pismeno. Režiser pristade. 
Nije to bio ni veliki riziko, jer je Mabel bila 
vanredno lijepa, a samo nekoliko pokusa poka- 
zalo je, da nije manje talentirana od svoje sestre. 

. Mabel odigra sestrinu ulogu u filmu do kraja, 
a onda se prešlo na izradu filma, u kome je na- 
stupila kao zvijezda . . .« 

Krosli -se zaustavi, bili smo upravo pred nje- 
govom kućom. 

»Bto to vam je pripovijest o zvijezdi dvojniku, 
a da je Mabel vanredno uspjela, to dobro znate.« 

Pruži mi ruku na oproštaju. 

»No vaša je priča vrlo zanimljiva, ali ne znam, 
zašto ste rekli, da ću se na koncu iznenaditi.« 

Krosli se nasmiješi: 



Slika desno : 

PUT BEZ POSLA 
Drvorez od R. Pfaehlera von Othegraven 


»Možda vam nisam rekao, da more nije nikada 
izbacilo lešinu Marynu, a to je rijetkost na kali- 
fornijskoj obali . . .« 

»Sestra dakle . . .« 

»Mary nije nikada imala sestre. No ona je bila 
vanredna plivačica, imala je vanredno jaku volju, 
a odlučila je — da svakako postane filmska zvi- 
jezda.« 


Krosli zađe u vrt svoje vile, kad mi pade na 
pamet — i ja viknuh: 

»A fotografija?« 

Krosli metne Obje ruke oko usta i do viknu mi 
iz daljine: 

»Bila je obična fotografska majstorija — obi- 
čan fotografski trik.« 

JOHN BROOCKL.IN 


RASPAD KU-KL.UX-KL.ANA 


Borba protiv tajnih društava širi se po cijelom 
svijetu, no nigdje nije tako jako odjeknula kao 
u Americi. Poznato' je, da je prije nekoliko mje- 
seci zabranjeno djelovanje njujorškoj tajnoj 
političkoj organizaciji Tammany Hail, koja je 
u stvari bila gospodar grada New Yorka. Jedna- 
ko je nedavno Roosevelt odredio dva milijuna 
dolara za borbu protiv tajnih banditskih dru- 
štava t. zv. gangstera, koji su zapravo druga 
vlast u Americi. Pa i Ku-Klux-Klan, čuvena taj- 
na organizacija, koja je u svoje vrijeme brojila 
nekoliko milijuna članova, izgubio je svaki upliv. 

Ku-Klux-Klan je osnovan za vrijeme američ- 
koga građanskog rata, u kojem su se sjeverne 
države Unije borile za ukinuće ropstva u juž- 
nim državama, u kojima se cijeli gospodarski 
život temeljio na podržavanju ropstva. To rop- 
stvo 1 u južnim državama Unije protezalo se na 
crnce, koji su pobjedom sjevernih država po- 
stali slobodni. Međutim nenavikli na slobodu 
nijesu shvatili njezin pravi smisao te su udruženi 
u pljačkaše bande napadali bijelce i ubijali ih. 
To je dalo povoda da se g. 1867. u Karolini 
osnuje tajno društvo Ku-iKlux-Klan, kojemu je 
bila svrha »borba protiv crne opasnosti«. Ime 
toga društva je upravo tako tajanstveno kao i 
njegova organizacija. U tu organizaciju su stu- 
pili' svi oni, koji su bili nezadovoljni sa Unijom 
i sa oslobođenjem crnaca. 

Pod terorom Ku-Klux-Klana crnci su se brzo 
primirili. Tako: je već nakon dvije godine Ku- 
Klux-Klan postao suvišan, pa su ga vlasti god. 
1869. raspustile. No on je usprkos toga i dalje 
postajao pod različitim imenima kao štO' su: 
Golfski vitezovi, Bijela braća, Vitezovi bijele 
kamelije, Bijele kukuljice i t. d. Danas je on 
opet poznat pod imenom »Knights of the Ku- 
Klux-Klan«. Članovi Ku-Klux-Klana su sve do 
svršetka rata kao svoju svrhu isticali dobro- 
tvorni i patriotski rad. Međutim iza rata je ci- 
jelo društvo preporođeno. Njegova prava svrha 
došla je opet do jačeg izražaja, a to je borba 

lllilllllllllllllllllllllllliliiiiiiiiiiiiiiiiiiiiiiiiiiiiiiiiiiiiiiiiiiiiiii 

»ZLATKO« je roman o dječaku, koji je imao tri majke. 
Napisala ga je Jagoda Truhelka, a izdala Knjižnica Do- 
brih Romana prigodom sedamdesete godišnjice života 
odlične hrvatske književnice. Cijena romanu 30 dinara. 

Naručite ga što prije! 

Illllllllllllllllllllllllllllllllllllllllllllltllllllllllllllllllllllllllllll 


protiv crnaca, bijelaca, koji nisu rođeni u Ame- 
rici, Židova i konačno protiv katolika. Konačni 
ideal Ku-Klux-Klana bio je protestanska Amerika 
bijelaca. U borbi za taj ideal on se služio svim 
pa i najbrutalnijim sredstvima. 

Borbene metode Ku-Klux-Klana su najrazliči- 
tije, ali su zato. sve jednako strašne. Prividno 
lakše kazne primjenjuju oni u slučaju, kad se 
tko lakše ogriješi o propise Ku-Klux-Klana. 
Jednog jutra krivac bi opazio na svojim vrati- 
ma ceduljicu i znak ognjenog križa, uz napome- 
nu, da se za jedan sat ima izgubiti. Ako to ne 
bi učinio, slijedeće noći bi došlo pred njegovu 
kuću mnoštvo konjanika obučenih u mantije 
sa bijelim kukuljicama. Ovi konjanici bi ga bi- 
čevali do krvi i zlostavljali te svega izmučenog 
i bez sredstava bacili preko granice. U rijetkim 
slučajevima bi takav čovjek ostao živ. 

Kazna za teže prekršaje bila je redovito smrt 
i to na naj različiti je načine. Žene bi bičevali do 
smrti, crnce žive spaljivali, a drugim bi žrtvama 
kiselinom ili usijanim željezom utisnuli tri. slova 
»K« na čelo i na leđa. 

Emblemi društva su zvijezda, polumjesec i 
križ. Velike sastanke, na koje su dolazili deseci 
tisuća članova, održavao 1 bi Ku-Klux-Klan obi- 
čno noću i na osamljenim mjestima i to redo- 
vito na raskršćima.. Članovi bi na ovaki sastanak 
obično dolazili u brojnim automobilima, koje 
bi poredali u četverokut, a svijetla i brojeve po- 
krili bi bijelim platnom. U sredini četverokuta 
se dizao vatreni križ i, vijala američka zvjezdana 
zastava. Na tim sastancima primali su se novi 
članovi. 

Svoju snagu imao je Ku-Klux-Klan zahvaliti 
između ostaloga i velikom kapitalu, s kojim je 
ragpolagao. Taj kapital je najvećim dijelom do- 
bivao: od svojih članova, koji su .odmah kod 
pristupa u članstvo bili obvezani dati 10 dolara. 
Osim toga je od bogatih svojih članova i sim- 
patizera dobivao, na poklon goleme sume. Na 
taj način je bio jak i uplivan .sve do g. 1925., 
kad je u rujnu po washingtonskiim ulicama us- 
pio organizirati veliki ophod. G. 1926. u mje- 
secu veljači već je bio znatno oslabio., tako da. 
su mnogi najavljivali njegov potpuni krah. Sada 
broji još oko 600.000 članova i nema gotovo 
nikakvog značenja u osviještenoj Americi i nje- 
gova zvijezda već gasne. r. R. 

Slika iz našeg kraja 


STARICA 


Lijep travanjski dan njihao se okolinom, po- 
toci glasno pjevali'. Vraćao sam se u selo i žurio 
da stignem na. vrijeme u školu. Pratilo. me vedro 
i mirisno jutro, puno cvrkuta ptica i dozivan ja 
čobana. Trava je jedva disala pod težinom bli- 
stave rose. S grana se runile kapljice i zvonile u 
tišini. Na vrh brežuljka zasjalo sunce bacajući 
pregršti zlata oko sebe. Vlažni kamenčići sinuše 
kao dragulji. Cvjetovi ispruživši tanke vratove 
podigoše glave; trave zamirisaše. Htio sam klik- 
nuti, tako mi je bilo lagodno i ljupko pri duši. 

Kraj ceste je orao težak. Veselo je uzvikivao 
volovima, očito zahvalan lijepom danu i ornom 
oranju. Već je nekoliko puta uzvratioi. Iz vlažnih 
brazda dizala se para kao mirisni dim iz skupo- 
cjenih kadiomica. Uronuvši sav u posao orač nije 
čuo mog pozdrava. Pobrzah, da svojim prisu- 
stvom ne kvarim taj sveti sklad, molitvu rada. 

Na zavijutku, odakle se cesta spušta na niže, 
stignem staricu, sitnu, pognutu. Išla je u selo.. 
Zakrpana i do polovine napunjena torba ispup- 
čila se na leđima. Koracala je polagano opirući se 
desnom rukom o dugi čvorasti štap, dok je lje- 
vica stiskala omašne brojanice. 

, »Zdravo, Marijo, milosti puna, Gospodin s To- 
bom . . .,« zaromoni kraj mene, kad se približiti. 

»Hvaljen Isus!« 

»Vazda neka su Isus i Marija hvaljeni!« Trgne 
se i omjeri me dugim, veselim pogledom. Glas 
joj je bio zvučan i mek, pun neke topline. Nešto 
me prikova uza nju. Uputimo se zajedno. 

Bila je iz sela G., koje su moji seljaci zvali 
»prosjaeko selo«, jer je iz njega dolazila čitava 
vojska prosjaka. Starica se hvalila, da su prema 
njoj dobri i podatni. 

»Dobar je kršćanski narod, golube moj, dobar. 
Samo* mu treba dirnuti u dušu, pjevuckala je sta- 
rica, »a to svak ne zna, golube. Ja ne bogodarim 
i ne cmizdrim, pa evo — torba, nikad suha . . . 
Neki se prilijepe, pa zapomažu, jauču, zaklinju. 


To srdi Boga, golube. Nikome na svijetu nije 
tako teško da mora jadikovati. Bog se pobrinuo 
za sve. Obilje Njegovih darova uživa i najsiro- 
mašniji. Zapravo i nema, golube, siromaha. Ima 
samo nesretnika, koji većinom traže suvišne 
stvari, i zato jadikuju, a puštaju ljepote, što ih 
okružuju.« Zamisli se časak pa nastavi jačim gla- 
som: »Ko mi može uzeti ovo divno sunce, na- 



NA ZAVIJUTKU STIGNEM STARICU . . . 


smijano nebo, ovo cvijeće, ptice, rosu, jutro? Sve 
miriše, sve pjeva, sve slavi Gospodina! Vidiš, a 
ljudi kraj toga prolaze tužni, snuždeni, jadni. 
Meni je to uvijek čudno, golube.« I zasmija se. 
Onda polako podigne kao nebo modre oči i laka 
rumen zaigra joj na licu. Gledala je nekud u da- 
ljinu i nešto šaptala. Bila je smirena i svetački 
lijepa. GABR1JEL CVITAN 


BISKUPSKI DVOR U KRIŽEVCIMA 


Izuzev prastaru crkvu sv. Križa nema u Kri- 
ževcima starije zgrade od biskupskoga dvora u 
gornjem gradu. Ova je zgrada nekada b r la sa- 
mostan augustinski, koji se g. 1563. spominje u 
Križevcima. Kasnije su Augustinci pobjegli iz 
Križevaca od straha pred Turcima. Vjerojatno se 
to dogodilo početkom listopada god. 1591., kada 
je u križevačku okolicu provalio Hasan paša, sul- 
tanov namjesnik iz Bosne. Kad je god. 1611. za- 
grebačkim biskupom postao Petar Domitrović, 
boljelo ga je, što je u Križevcima vidio prazan 
samostan augustinski. Zato je on počeo nastojati 
oko toga, da se u tome samostanu nastane Fra- 
njevci. To se i dogodilo god. 1627., kad je na to 
posebnom listinom privolio kralj Ferdinand II. 

Pošto je križevački samostan bio prostran, 
urediše u njemu Franjevci od prvoga početka 
svoj novicijat za uzgoj svoga podmlatka. Tako 


je god. 1733. u križevačkom samostanu boravilo 
30 osoba, od kojih su jedni bili patri i fratri, a 
drugi » navici j uši«. Franjevački je samostan u 
Križevcima uz velik vrt i voćnjak posjedovao 
također neke livade i pašnjake, koji nekada pri- 
padahu Augustincima. Osim toga imao. je taj 
samostan i t. zv. »carsku kapelaniju«, t. j. Fra- 
njevci obavljahu duhovnu pastvu kod vojnika, 
koji su činili posadu u tvrđavi križevačkoj. Tako 
ostade do god. 1786., kada je car i kralj Josip II. 
ukinuo franjevački samostan u Križevcima. Isti 
je vladar ovaj samostan sa crkvom poklonio 
grko-katoličkim biskupima, koji su tada stano- 
vali na svome imanju »Tkalec« kod Križevaca. 
Prvi se u bivšem franjevačkom samostanu nasta- 
nio biskup Silvestar Bubanović. On je biskupsku 
stolicu iz Tkalca prenio god 1801. u Križevce. 

DR RUDOLF HORVAT 

Kornati iz slavenske I/uiice — Napisao Paul ILeller (Nastavak) 


Stari Kito časkom odahne, pa zatim nastavi: 

»Već sam deset puta bio prosac; sedam su me 
puta — no o tome ne ću da govorim. Da budem 
kratak: tri puta mi je uspjelo. Među ta tri puta 
je i ovaj. Kratko i jezgrovito: Božjom milošću i 
mojom pomoću uspjelo je, da se dobije prista- 
nak naše čestite i dobre djevice Hanke, da će poći 
za gazdinog sina Samu.« 

Kroz sobu zaori uzvik općega iznenađenja. 
Prelje opkoliše Hanku i nastade takva buka, da 
je Kito samo sa skrajnjim naporom uspio, da 
opet napravi mir. 

»A sada hoću, da molim i pitam čestite i po- 
štene roditelje naše djevice Hanke, da li i oni 
u ime Božje pristaju na to?« 

Oni potvrdiše. 

* 

»A sada, da opet pitam našega poštovanoga 
gazdu, da ii i on pristaje?« 

»Dakako!« odgovori Hanzo. 

»Pa onda pitam, da li su dovoljni ovi svjedoci 
ili treba da ih odem još dovesti?« 

»Dosta ih je.« 

»Sada molim u ime moga prijatelja Sama sve 
one, koje je on kada uvrijedio, da mu oproste. A 
vi dvoje sada dođite ovamo k meni!« 

Samo i Hanka dođoše u sredinu sobe, prosac 
im stavi ruke jedne u druge i reče uobičajene 
riječi: 

»Zaručujem vas ovdje javno pred svjedocima u 
ime Božje. Neka s vama bude Gospod otaca va- 
ših i neka vas obdari dobrima, kojima je darivao 
i vaše pretke. Amen!« 

Svi prisutni zapjevaše pjesmu: 

»Slava, čast i dika neka je velika 
Bogu ocu, sinu, 

I svetome duhu, nek nikad ne minu!« 

Kad su svršili pjesmu, stupi sveto Božje dijete 
pred Hanku i dade joj zlatan prsten i reče: 

»Iz zemlje je zlato, al od Boga dato, 

Vjernost daje nebo, 

Prsten zlatan nek ne puca, 

Nek vam srce složno kuca!« 

Samo poljubi Hanku u usnice, koje su lagano 
podrhtavale. Njih dvoje je sada po lužičkom obi- 
čaju bilo zaručeno. 

Sada zavlada divlje veselje. Glasnici otrčaše na 
druga prela u selu i zamalo sve je vrvjelo mom- 
cima i djevojkama. Strani momci provališe u so- 
bu. Jedan je od njih imao dugačak nož i njime 
»ubode« Hankinu preslicu. Drugi mladići uzeše 
sada od svih djevojaka preslice i sva pređa, što 
je na njima bila, ode u vatru. 


U sobu najuri neka nakaza. Prikazivala je konja 
i imala je glavu od slame. Silno su je lemali, da se 
sve prevrćala i skakala. 

Nekolicina htjede da počne plesati. Nato ustade 
prosac Kito i nakon što je teškom mukom učinio 
mir i red povika: 

»Vrlo cijenjeni gosti! Pošto je ovo kuća žalosti, 
molim vas, da odete u krčmu i da se tamo' u čast 
zaručnika pogostite.« 

Kličući ode sav narod i od krčme se čulo zvonko 
i veselo' smijanje i pjevanje kroz cijelu noć sve do 
u samu zoru. 

Za sve to vrijeme sjedila je Hanka u svome kre- 
vetu. Ona se jedina nije smijala. 

* 

O božičnim praznicima dođe i Juro kući. Došao 
je dva dana iza Sama. Čim je iza dolaska susreo 
brata Samu, reče mu: 

»Zašto mi nijesi ništa rekao o tvome odlasku iz 
Breslave? Zar nijesmo mogli skupa putovati?« 

»Svaki od nas dvojice ima svoje puteve,« reče 
neprijazno Samo. 

»Dakako, to i ja znam!« reče Juro' i htjede se 
okrenuti, ali ga sada Samo nagovori. 

»Hoću da ti nešto kažem, prije nego to čuješ 
od drugih ljudi: Zaručio sam se sa Hankom.« 

»Šta?« 

Juro je buljio u njega. 

»Ja volim djevojku, a mora se očuvati i tradicija 
naše obitelji. Uostalom, ja nijesam dužan da ti 
polažem bilo kakve račune,« nastavi Samo. 

»Ti — ti si zaista poludio? « 

»Ne, naprotiv, ja vrlo dobro znam, šta radim! 
Ja sam posve razuman!« 

Juru spopade bijes. 

»Samo! čovječe, je li to zbilja istina? Zar si se 
ti zbilja zaručio sa neiskusnom djevojkom?« 

»Kao što sam ti već rekao.« 

»Zar — zar se ne stidiš napraviti takvu prostu 
komediju?« 

»Čuvaj se, njemačko štene!« 

Juro stisnu šake. 

»Još samo jedna takva riječ i ja ću te ubiti na 
mjestu — ti otimaču baštine!« 

Samo mu se nasmija podrugljivo u lice. 

»Pokušaj samo, — udari! To je njemački način 
dokazivanja onoga, što se ne može dokazati. No 
ništa ti ne pomaže! Ti si ovdje svoje svršio!« 

On izađe iz sobe i zalupi vratima. 

Silno uzbuđen potraži Juro oca. 

»Oče, je li to istina, šta se o Samu i Hanki . . .?« 

»Od prekjučer su oni zaručeni!« 

Juro problijeđi. 

»I ti si to dozvolio?« reče Juro sav izvan sebe. 

»Da, ja sam to šta više i želio. Ja ne želim, da 
tako valjana djevojka kao Hanka bude prezrena, 

a ne želim ni da postanem smiješan pred njenim 
roditeljima i pred cijelim svijetom.« 

»A djevojka?« 

»I ona je pristala.« 

»No zar ti, oče, ne uviđaš, da je to‘ velika ne- 
pravda za djevojku, što je Samo uzima prora- 
čunano, da je sramota za nju, da bude samo 
predmet njegovih špekulacija.« 

»Kako špekulacija?« 

»Jasno je kao sunce, ‘da Samo, koji je uvijek 
prezirao sve seljačko, ovom lužičkom ženidbom 
želi da zadovolji svojim velikim osnovama i da 
tako postane gospodarem na ovom imanju.« 

Lice staroga oca postade još ozbiljnije nego li 
je bilo. 

»Imanje će dobiti tako i tako — moja je opo- 
ruka gotova.« 

»Tvoja oporuka — za Samu? A — as kojim 
pravom isključuješ mene?« 

»Ne isključujem te. Što tebi pripada, dobit ćeš 
u gotovu novcu.« 

Juro pršte u gorak smijeh. 

»Gotov novac? A zavičajno pravo?« 

»Ti si se sam odrekao svoje domovine.« 

»To nije istina!« 

»Zar ti tako govoriš sa svojim ocem?« 

»Da, i sa tobom! Nije istina, da sam se odrekao 
svoje domovine.« 

»Ti ne ćeš da ništa znadeš o Lužičanima, Juro; 
ja sam to i sam čuo!« 

»O ne, ja hoću da znadem o njima; ja želim nji- 
ma posvetiti sav svoj život, sav svoj rad, svu svoju 
brigu, ja ni ne želim drugo, nego da njima po- 
mognem, da ih duševno pridignem, da poboljšam 
njihov položaj i da im pomognem do uspjeha u 
svijetu.« 

»Time, da ih napraviš Nijemcima,« reče mrko 
otac. 

»Dakako time! Zaklinjem te, oče, uvidi, da je to 
najbolje. Naš mali broj — jedva kojih 150.000 
duša, ne može se nikako održati kao narod u na- 
šem sadanjem vremenu i u sadanjim prilikama. 
Mi ne možemo zadržavanjem starih preživjelih 
običaja, ustrajanjem u praznovjerju...« 

»Šuti!« povika na njega otac, »ovdje je kralj 
Lužičana, koje ti psuješ.« 

Juro pređe rukom nekoliko puta preko svoga 
čela. Onda reče izmoreno: 

»Ti si kralj. Istina, niko' ne može dokazati, da 
tii to nijesi! No naše je kraljevstvo uzeto, kralj 
koji sada vlada Lužičanima, zove se Viljem Ho- 
henzollernski i vlada iz Berlina.« 

»To ja znadem,« reče stari ozbiljno. »I ja sam 
njegov vjeran podanik. Činim savjesno svoju duž- 
nost. Ni jesam veleizdajnik. NO' Gospod ravna sud- 
binom ljudi i ja ne moram čast, koju mi je dao, 
rušiti u srcima ljudi i odvraćati ih od sebe sve 
dotle, dok je u svetome humku naša stara kruna. 
Makar i za volju svoga rođenog sina, ne!« 

»Ne vjerujem u to, da je u humku nekakva 
kruna, to je sve priča kao i ostale priče. Ja ne 
mogu da vjerujem tako šta.« 

»Pa se ti još usuđuješ kazati, da se nijesi odre- 
kao svoga zavičaja?« 


»Ni zavičaja, ni tebe, ni sviju Lužičana skupa. 
Samo sam se odrekao onoga, što njima škodi, što 
nije istina! A još ću ti kazati, oče, da Samo drži 
do tih stvari manje nego i ja sam. No on se pre- 
tvara i radi toga vam je drag, a ja kažem istinu i 
radi toga sam izgubio tebe i sve.« 

»Samo ne laže. Samo pazi na naše običaje do 
najmanje sitnice. Tebi je sve ono, što je nama 
sveto, samo praznovjerje i glupost. I radi toga 
je Samo i došao na tvoje mjesto.« 

»A moje nasljedstvo kao budući kralj?« 

»To ćeš valjda prije svega ustupiti Samu.« 

Nato se Juro opet strašno razjari, isprsi i reče: 



JEDNA AVIJAT1CKA NESREĆA U FRANCUSKOJ 

»To nikako ne ću! Svoje imanje možeš osta- 
viti u baštinu komegod hoćeš, jer je tvoje vlasni- 
štvo, a pruski će se zakoni brinuti, da tvoja luži- 
čka oporuka bude izvršena do u najtanju sitnicu. 
No pravo prvorođenca ne možeš mi uzeti ni ti ni 
nikakav sud na svijetu. Njega ću ja zadržati!« 

»Zar ti, koji ne vjeruješ u to kraljevstvo?« 

»Da, ja! Ja ću postati budući kralj. Ne ću da 
pustim utjecaj, koga ću time dobiti. Hoću da bu- 
dem kralj, koji će svoj narod izvesti iz ropstva 
mračnih predrasuda. Da to postignem, treba mi 
ugled, pa makar to bio i umišljeni ugled. Nitko 
osim samoga kralja ne može ljudima pokazati, da 
kralja uopće ni nema!« 

»Ti izdajice!« 

»Oče, ja sam manje izdajica prema Lužičanima, 
nego li ti prema pruskome kralju, kome si se za- 
kleo' na vjernost.« 

Nekoliko su trenutaka stajali otac i sin jedan 
nasuprot drugome: hladnoća u pogledima, hla- 
dnoća u srcima. 

(Nastavit će se.) 

ZGODE I NEZGODE NAJLJEPŠIH ŽENA 


Godine 1750. bio je cijeli London obratio paž- 
nju na tri sestre: Elizabetu, Mariju i Ketty Gu- 
ning, koje su te godine došle iz Irske u Engle- 
sku. O njima je pisao Horace Walpole, da se ne 
smiju niti pokazati na ulicu, — toliko je njihova 
ljepota bila velika. Netom bi se pojavile na ulicu, 
eto odmah za njima gomile prolaznika, da im se 
dive. Devet godina iza toga donio je »London 
Cronicle« vijest o Mariji, koja je tada već bila 
udata za grofa Conventry, i njezinoj sestri Kitty, 
udatoj Naldegrave, da je obadvije ugledne go- 
spođe na njihovoj šetnji po James-parku morala 
pratiti jaka tjelesna straža. 

Slične senzacije doživjela je i grofica Casti- 
glione, koja se također isticala naročitom lje- 
potom. Kad se jednom prilikom prvi puta bila 
pojavila na francuskom kraljevskom dvoru — i 
to na zabavi, koju je dao prirediti Napoleon III., 
načinila je na prisutne takav dojam, da su plesači 
prestali plesati, a svirači svirati. Isto tako se sva 
posluga natjecala, da uhvati mjesto, s kojega bi 
mogla na nju baciti barem jedan pogled. Ljudi su 
se penjali na stolove i klupe, da je mogu vidjeti, 
gdje prolazi. Tako kad je g. 1862. došla na je- 
dnom svom putu u ‘londonsku operu, publika se 
stala dizati na sjedala i otimati se za mjesta, sa 
kojih se ljepotica mogla dobro vidjeti. 

Jednako je bila lijepa i Fanny Murray. Nju su 
za vrijeme šetnje morali čuvati od publike, koja 
bi se natisla oko nje, samo da je može vidjeti. 
Što više, iz najudaljenijih mjesta znali bi doći 
ljudi, da mogu vidjeti tu ljepoticu. 

Francuskinji Julie Durrier dešavalo se isto, kad 
bi se pokazala na ulicama Marseillea. Nju je 
vlasnik jedne restauracije angažirao u svojoj re- 
stauraciji kao prodavačicu. Nekoliko dana je išlo 
sve u redu i restauracija se svaki dan sve više 
punila novim gostima. Vlasnik je bio zadovoljan 


svojom idejom, koja je već prvim uspjesima po- 
kazivala, da je dobra i da će po njoj posao ići 
dobro. No jednoga dana napunila se restauracija 
tolikim gostima, da je nastala prava gužva, gdje 
su u nastojanju, da vide lijepu prodavačicu ljudi 
rušili i stolice i stolove. Kad je vlasnik restaura- 
cije htio nekoliko drskijih izbaciti iz lokala, na- 
stala je tučnjava, za koje je sav inventar demo- 
liran, čaše porazbijane, a isto tako i 'tanjuri. Ju- 
lie Durrier je jedva pobjegla na pokrajna vrata. 
Drugi dan je po nalogu policije restauracija bila 
zatvorena, a Julie Durrier je nestala iz grada. 

Daleko veće neprilike od svih ovih dosada spo- 
menutih imala je jedna ljepotica u Toulouseu, 
koja je u povijesti zabilježena pod imenom »La 
belle Paule«. Kad bi se ona pojavila na Ulici, od- 
mah je nastala gužva, u kojoj je više puta bilo po 
koje čeljade zdrobljeno. Više puta se desilo i 
njoj, da je skoro nastradala u takvoj gužvi. Zbog 
toga je bila prinuždena zatražiti policijsku za- 
štitu, koju su joj vlasti doista i pružile, ali samo 
pod tim uvjetom, da se u određeno vrijeme mora 
pokazati na ulici, kako bi je publika ipak kat- 
kada mogla vidjeti. Stanovnicima grada Toulou- 
sea bilo je prema tome programu dva puta tjedno 
dopušteno, da mogu vidjeti slavnu ljepoticu. U 
te određene dane bi se oni poredali na ulici, a 
ona bi prolazila kroz špalir, da je svatko može 
vidjeti. 

Tako vam je to bilo nekoć! Sve nam se to čini 
previše romantično i fantastično, ali u stvari bilo 
je istinito. Ta i danas se od vremena na vrijeme 
pojavi luda moda za obožavanjem jedne ili dru- 
ge »Miss«, koja je međutim kao i sve one gore 
spomenute i opet samo žena, pa ne znam kako 
lijepa bila. No i ta ljepota je relativan pojam, a 
ludi zanos za njom i opet nezdrava pojava neke 
čudnovate romantike. r . t . 


GLAVNA SKUPŠTINA OSIGURAVAJUĆE ZADRUGE , CROATIA 4 


»Vjerna principima svojih utemeljitelja »Croa- 
tia« se danas u svom socijalnom, humanom i pa- 
triotskom radu digla u našoj novoj proširenoj 
otadžbini do visine najvećeg zadrugarskog podu- 
zeća u zemlji; ona može danas nakon svoga 50- 
godišnjeg djelovanja da se s ponosom osvrne na 
svoje djelo u prošlosti, izvršeno časno i požrtvov- 
no, u interesu otadžbine.« 

(Iz »Izjave« hrvatskog metropolite, preuzviše- 
nog gosp. dra Antuna Bauera o osiguravajućoj 
zadruzi »Croatia« prilikom .njezine 50-godišnjice.) 

»CROATIA«, osiguravajuća zadruga, održala je dne 
2. svibnja t. g. svoju redovnu ovogodišnju glavnu skup- 
štinu. Kako »Croatia« ove godine navršuje podjedno i 
50 godina svoga opstanka i djelovanja, otkako ju je 
godine 1884. osnovala općina kr. slob. i glavnog grada 
Zagreba, to je skupština održana u gradskoj vijećnici u 
Zagrebu, a zadruga je tim povodom izdala Spomenicu, 
koja sadrži historijat rada i djelovanja ovoga domaćeg 
zavoda. /Pretsjedatelj skupštine i pretsjednik zadruge 
arh. prof. g. Janko Holjac, bivši načelnik grada Za- 
greba, otvorio je glavnu skupštinu i prije prelaza na 
dnevni red predložio brzojavni pozdrav Njegovom Veli- 
čanstvu Kralju, što je s oduševljenjem primljeno, a na- 
kon toga je pozdravio brojne prisutne zadrugare i kod 


toga skrenuo pažnju na značenje osiguravajuće zadruge 
»Croatiae« u našem narodno-gospodarskom životu, kao 
i na plodove njezina korisnog dosadašnjeg rada. 

Na riječi g. Holjca nadovezao je gradski načelnik, 
sveuč. prof. g. dr Ivo Krbek srdačnim i toplim govorom, 
koji je bio pun priznanja, čestitaka i najboljih želja sa- 
moj »Croatiji« kao i njenoj upravi. 

Iza g. dra Krbeka uzeo je riječ pretsjednik Trgovin- 
sko-industrijske komore g. dr Milan Vrbanić, a poslije 
njega pretsjednik Zanatske komore g. Milan Ramušćak. 
Obojica gospode naglasili su u svojim govorima stru- 
čan i nacionalan rad »Croatiae« i njezine zamjerne 
uspjehe te izrazili želju, da ona radi i dalje na našoj 
nacionalnoj privredi jednakim elanom i uspjesima, kao 
i dosad. 

Nakon toga prešlo se na dnevni red glavne skupštine, 
koja je jednoglasno i s odobrenjem primila zadružne 
zaključne račune i predloženo razdijeljenje poslovnog 
suviška od Din 1,019.728.33 u smislu pravila te podijelila 
odrešnice ravnateljstvu i nadzornom odboru. 

Iza toga su provedeni izbori, pa su jednoglasno birani 
u ravnateljstvo gg. Msgr. dr Lovro Radičević, opat i 
kanonik i Rudolf Erber, generalni ravnatelj Gradske 
Štedionice, a u nadzorni odbor gg. Miroslav grof Kul- 
mer i Nikola Ćuk. 

300 GODINA PASIJSKIH IGARA U OBERAMMERG AU-U 


Krasni alpski kraj, ukrašen još rukom radina 
čovjeka — tojeBavarska. Njezina prijestol- 
nica Miinchen znani je grad umjetnosti, 
ukusa i kršćanske dobrodušnosti, a uza to grad 
radinosti i napretka. Od Miinchena dva sata elek- 
tričnom željeznicom, kroz crnogorične šume, 
uspinjući se u planine, na visini od 840 metara 
stiže se do sela Oberammergau. Dražesno 
je to seoce kao igračka podno orijaških Alpi, 
uredno, prijatno, dobro. Seljaci se ondje kroz 
stoljeća — za dugih zima — bave rezbarenjem 
svetačkih kipova i kipića od drveta, pa su se u 
tome nevjerojatno izvještili i istančali svoj ukus. 
Uz pobožne rukotvorine okitili su ti seljaci svoje 
domove i živote mnogim narodnim običajima ve- 
zanim s crkvenom godinom, najpače duhovnim 
prikazivanjima. Zbog pasijskih igara 
pročulo se upravo selo Oberammergau čitavim 
svijetom. I k njemu dolaze na stotine hiljada 
putnika iz svih krajeva. 

»Muku Isusovu« prikazivali su seljaci u Ober- 
ammergau-u od pradavnih vremena, ali baš pred 
tristo godina obvezali su se zavjetom, da 
će ih stalno i redovito priređivati svake desete 
godine. 

Pred trista godina, kad se Evropa krvarila te- 
škim tridesetgođišnjim ratom, počele su s ratom 
i gladi harati bolesti, zaraze i nada sve strašna 
kolera i kuga. Čitava su sela, kotarevi i pokrajine 
izumirale. Seoce Oberammergau u visokim Alpa- 
ma dugo se očuvalo zdravo, dok u jesen godine 
1632. nije donio kugu u bregove neki suseljanin 
Gaspar Šisler. Zaražen negdje u dolini, pa zna- 
jući, da će umrijeti, nije se jadnik mogao svla- 
dati, pa da ne pohodi svoju ženu i djecu da se 
od njih oprosti. I tako je on donio u svoj dom 
i u svoje selo teški pomor. S jeseni g. 1632. i na 
proljeće 1633. zapisano je u maticama umrlih 
župe Oberammergau osamdeset i četiri slučaja 
kuge. Tada su pomrli od zaraze i župnik i zvo- 
nar, a pomor nije prestajao. Seosko vijeće »še- 
storice« i »dvanaestorice« u Gberammeigau-u ri- 
ješilo je i vijećalo, kako da se pomogne selu, da 
sve ne izumre. »Ljudi ne mogu tu sebi pomoći!« 

I »dvanaestorica« su s vijećanja pošla u župnu 
crkvu, da traže pomoć Božju. Položili su ruke 
na oltar i zavjetovali sebe i sve svoje potomstvo, 
da će svake desete godine prikazivati »Muku 
Isusovu«, ako ih raspeti Krist izbavi od strašne 
kuge. I kuga je prestala. Zato se već godine 1634. 
priređuju u Oberammergau-u pasijske igre i 
otada stalno i neizostavno eto već trista godina 
vrše vjerni seljaci svoj zavjet. 

Kako je učinjen taj zavjet, prikazuje posebni 
igrokaz, koji će se glumiti kao uvod u pasijske 


Slika desno: 

POGLED NA POZORNICU, GDJE SE GLUME PASIJSKE 
IGRE U OBERAMMERGAU-U 


igre, a napisao ga je za ovogodišnji jubilej Leo 
Weismantel. Tekstovi i glazba skazanja o 
Muci Isusovoj usavršavali su se, kao što se ne- 
prestano dotjerivala i sama igra. Ta narodna du- 
hovna gluma stvarala se vjekovima, saradnik joj 
je sav pobožni puk, a posljednji zapis i uređenje 
skazanja jest od Daizenbergera i D e d- 
1 e r a. Posljednje priredbe »Muke« pohodilo je 
300.000 gledalaca, a ove se godine očekuje još 
veći posjet. U golemom gledalištu može se smje- 
stiti pet i po tisuća gledalaca, a prikazivanja se 
ponavljaju svaki tjedan po tri puta, počevši od 
Spasova pa do Male Gospe ove godine. Na ovaj 
ljetošnji izvanredni vjersko-kulturni jubilej na- 
javili su već svoje posjete premnogi narodi sa 
raznih krajeva zemlje, a iz naših strana povest 
će nas u Oberammergau »Jeronimski putnički 
odbor«. 

Taj naš pohod na Pasijske igre u Oberammer- 
gau (s posjetom Miinchena i Salzburga) bit će u 
srpnju ove godine. Odlazak iz Zagreba jest 
3. VII. u 17.40. Dva se dana boravi uMOnche- 
n u, a jedan čitavi dan uOberammerga u-u 
na pasijskim igrama. — Cijelo ovo puto- 
vanje stajat će 1600 dinara. U ovoj 
je cijeni uračunato: vožnja od Zagreba do Miin- 
chena, Oberammergau- a i natrag u Zagreb III. 
razred brzog voza. Stan i hrana (bez pića) u 
Munchenu i vožnje tramvajima, prenos prtljage 
od stanice do hotela i opet natrag do stanice, te 
sve napojnice. — Ulaznice za »Muku Isusovu« 
plaćaju se po originalnim cijenama, prema redu 
i mjestu u gledalištu. 

Povratak u Zagreb je 7. VII. o podne, ali tko 
želi, moći će za daljnjih 500 dinara, da se zadrži 
na putu dva dana dulje i to u Salzburgu i Salz- 
kammergutu, te da eventualno prisustvuje ta- 
mošnjim svečanim igrama (Festspielle). — Po- 
Itanje upute o svemu tome daje »Jeronimski put- 
nički odbor«, Zagreb, Trg Kralja Tomislava 21. 

Ovo putovanje u Oberammergau sigurno će 
biti jedno od najzanimljivijih ovogodišnjih puto- 
vanja. Osim brojnih prirodnih ljepota, koje će se 
tom prigodom vidjeti, izletnici će prisustvovati 
i jednoj rijetkoj svečanosti: prikazivanju »Muke 
Isusove« od seljaka, koji već tradicijom od 300 
godina pobožno' obavljaju te priredbe vršeći za- 
vjet svojih praotaca. d. V. 





matoSeva matineja u malom 

KAZALIŠTU U ZAGREBU 

Dobro je učinio Klub studenata sla- 
vistike na zagrebačkom sveučilištu, 
što je prigodom dvadesete godišnjice 
Matoševe smrti priredio ovu matineju. 
Matoš je umro 17. ožujka 1914., a ma- 
tineja je održana u nedjelju 6. svib- 
nja. Glavni je govornik bio izvanre- 
dni sveučilišni profesor dr Antun Ba- 
rac. Iz njegova se predavanja vidjelo, 
da znade, što je Matoš napisao. Ali 
na žalost, slušalac nije mogao iz nje- 
govih riječi saznati, koliko Matoš vri- 
jedi. Temeljna je misao dra Antuna 
Barca bila, da još nije došlo vrijeme 
za izricanje suda o Matošu. Kao raz- 
log je naveo, da još uvijek djeluju u 
javnom životu one struje i snage, koje 
su djelovale za Matoševa života. Una- 
toč ovakvomu stajalištu predavač je 
zašao u meritorno prosuđivanje, te je 
prikazao Matoša previše nepovoljno. 
Zacijelo savjesna kritika mora mnogo 
toga u Matošu pokuditi. Ipak je pre- 
tjerano onakvo kljaštrenje, kakvo je 
dopustio sebi dr A. Barac. On je re- 
kao, da Matoš nije bio nikakav ideo- 
log i da bi se iz njega dalo svašta do- 
kazivati. Naveo je kod toga ii jedan 
citat, iz kojega se ne može zaključi- 
vati ono, što je dr Barac htio suge- 
rirati publici. Na koncu bi jedina po- 
zitivna Matoševa oznaka bila, da je 
bio prvi hrvatski novinar evropskoga 
kalibra i da se odlikovao u svojem 
pisanju dubokim krizmom. No i ova 
dva Barčeva priznanja Matošu raspli- 
njuju se u ništa, kada se kritički pro- 
sude. iP rij e Matoša imali smo druge 
ljude, koji doista zaslužuju da ih na- 
zovemo novinarima evropskoga kali- 
bra, Ako dr Antun Barac nije spre- 
man da takav počasni naziv dadne na 
pr. dru Eugenu Kvaterniku, a ono će 
ga zacijelo dati dru Dinku Politeu ili 
ilmbri Ignjatijeviću Tkalcu. A mi zna- 
demo i druge hrvatske novinare iz 
Štrosmajerova i Starčevičeva vremena, 
kojima pripada naziv novinara evrop- 
skoga kalibra kud i kamo prije nego 
Matošu. Novinarstvo je kod Matoša 
stvar nužde, a ne zvanja. Što se tiče 
pak Matoševa lirizma, tu je dr Barac 
ostao vrlo blijed, jer se zadovoljio 
samo površnim općenitim konstataci- 
jama. Tražeći kontradikcije u Mato- 
ševu pisanju dr Barac nije bio sretne 
ruke, kada je naveo kao primjer, da je 
Matoš u isto doba kudio i slavio ari- 
stokraciju. Jest, Matoš je govorio, da 
se suvremena hrvatska aristokracija 
izrodila i odnarođila, ali je slavio 
Erdeda, Jelačića i Gaja, jer oni još 
nijesu bili ono, što su bili neki Jan- 
kovići i Draškovići pod kraj 19. ili 
početkom 20. vijeka. Tu nema nika- 
kve kontradikcije. Razumljivo je, da 
dr Antun Barac ne može biti objekti- 
van prema Matošu. On vuče knji- 
ževnu lozu od Marjanovića, Prohaske 
i Skerlića, dakle od ljudi, koji su bili 
u zavadi s Matošem, pa zato nijesu 
nikada bili pravedni prema njemu. Dr 
Antun Barac nije mogao osuđivati sa- 
ma sebe. Žonglirajući pred publikom 
kao plesač na užetu on se desetak 


puta ograđivao, da ne bi tkogod od 
njegovih naprednjaka za Boga pomi- 
slio, kao da se on slaže s Matošem i 
kao da je napustio program svojih mi- 
ljenika; a gdje mu se pružila prigoda, 
tu je stvorio od Matoša čovjeka, koji 
je kapitulirao na. pr. pred Radoševi- 
ćem ili Skerlićem. Cijeli je prikaz dra 
Antuna Barca bio od početka do kra- 
ja blijed, jednostran i pristran. Na 
kraju je pljeskalo samo nekoliko lju- 
di. Publika je odahnula, kada su do- 
šle na red druge točke. Jeronim Kor- 
ner, Đuro Kahn i Aleksandar Freu- 
denreich recitirali su najljepše Mato- 
ševe pjesme. Svaki je recitator po- 
kazao vrline svojega temperamenta i 
svojega glasa. S najvećim zanosom 
otpjevalo je hrvatsko pjevačko dru- 
štvo »Zagreb« Matzovu kompoziciju 
Matoševe pjesme »Epitaf bez trofeja«, 
a hrvatsko pjevačko društvo »Slobo- 
da« pjesmu »Pri Sv. Kralju«, uglaz- 
bljenu od istoga komponista. Zboro- 
vima je ravnao g. Rudolf Matz. 

P. G. 

PROSLAVA 50. GODIŠNJICE 
JAVNOG RADA IVANA ZATLUKE 

U OSIJEKU 

Na dan 3. svibnja 1934. svečano je 
Klub hrvatskih književnika i umjet- 
nika u Osijeku proslavio 50-godiš- 
njicu prosvjetno-javnoga rada i 70- 
godišnji'cu života Ivana Zatluke. Tom 
prilikom uručen mu je lovor vijenac 
sa narodnom trobojkom i knjiga u 
jednomu primjerku pod nasl /vom 
»Zatlukin Album«, gdje je izvornim 
i neštampanim rukopisima zastupano 
preko 50 što književnika i umjetni- 
ka, dok je u drugom dijelu priku- 
pljeno preko 500 potpisa čestiitača iz 
raznih dijelova naše domovine. Sam 
svečar je tom prilikom primio mno- 
gobrojne čestitike, a osječke novine 
objelodanile su vrlo pohvalne članke 

0 njegovu životu i radu. 

* 

Ivan Zatluka rodio se 4. svibnja 
1864. u Zagrebu. Život mu je pun 
raznih zgoda i nezgoda, buran, kao 
što mu je bila i burna borba, koju je 
vodio kao gorljivi član bivše stran- 
ke prava s jedne strane, a s druge 
strane vazda je bio još gorljiviji kao 
borac za katoličku stvar, kojoj je 
ostao vjeran i do dana današnjega. 
Kao samouk, a od naravi darovit, do- 
tjerao je do narodnoga zastupnika, 
pa je bio u nekoliko navrata izabran 

1 tu čast obnašao preko 12 godina 

(1906. — 1918.). Mnogo godina bio je 
i profesionalni novinar, a u zadnje 
vrijeme zapisuje životne doživljaje, pa 
je izdao dvije knjige: »Snop« i »U 
oso ju i prisoju«. Vazda je bio tip 
pravoga hrvatskoga idej aliste, pa je 
svojim radom zaradio, 'što mu je spo- 
menuti Klub priredio u svakom pogle- 
du doličnu proslavu. M. 


ZA 10 DINARA VAŠE DIJETE KROZ 
ČITAVU ŠKOLSKU GODINU PRIMA 
»MALU MLADOST«! 


Književnost 

ARHIVSKA ISTRAŽIVANJA 
ISUSOVAČKIH DRAMA 

U posljednje je doba izišao čitav 
niz djela i rasprava, koja nas izvrsno 
orijentiraju o razvojnoj povijesti 
školske drame i isusovačke pozorni- 
ce. Ipak još mije ispunjena želja Jo- 
hanna Gottfrieda Herdera, da »se 
napiše književna povijest isusovaca s 
vanstranačkim sudom o cjelini prema 
kvaliteti različnih vremena, u kojima 
je ta družba evala.« 

Dr Fritz Droop, koji sada živi u 
Mannheimu kao književnik i kazališni 
referent njemačkih i stranih novina, 
izdao je pr. godine svoju disertaciju 
pod natpisom »Die handschriftjichen 
Jesuiten-Dramem des Collegii Mann- 
heimensis-Biibliothek Desbillon 1756.« 
(Heidelberg, str. 106.). Droop je sa- 
brao i vrlo vrijednu bibliografiju, ko- 
ja se odnosi djelomice i na našu kul- 
turno-književnu prošlost. Osobito je 
vrijedno djelo »Der verlorene Sohn 
im Drama des XVI. Jahr« (Innsbruck 
1888.) od Fr. Spenglera; znamo nai- 
me, da je i Ivan Gundulić obradio taj 
motiv. 

Droope je stekao zasluge, što je 
istražio veliku rukopisnu građu o po- 
vijesti isusovačke drame u manrn- 
heinskom kolegiju; proučio je dva 
rukopisna sveska u Mannheimu, u 
biblioteci Desbilloma, Prvi svezak sa- 
država nekoliko čitavih drama na pr. 
Teofila, tu faustovsku dramu sred- 
njega vijeka, Justulus et Pastor, pro- 
jekt drame o Abrahamu i Isaku, Mors 
Justorum in Casimiro-, Puer Celsus 
itd. Drugi svezak obuhvata Synopsis 
Alexii vel Calybitae, Thomas Morus, 
Lazarus resuscitatus i dr. Prema sve- 
mu tome vidi se, da je Droop pre- 
ma građi i obliku našao ove drame: 
jednu iz Starog zavjeta, tri drame iz 
Novog zavjeta, trinaest komada o le- 
gendama i mučenicima i šest drama 
s profanom fabulom. Prema toj te- 
matici se razabira, da su Isusovci 
proširili svoj »Ratk> studiorum«, ko- 
ji je tražio, da se pišu i prikazuju 
drame samo na biblijskoj podlozi, oni 
su imali smisla i za profane komade 
s komičnim dodacima. Isusovačka je 
drama — to joj služi na čast — i 
visoku gospodu zasluženo ošinula 
satirom i porugom. Droop je pred 
naše duhovno oko iznio sastav pozor- 
nice i njezinu opremu, te analizirao 
sve rečene drame. Od tih drama i 
nama je poznata ona o svetom Ale- 
ksiju, za koju se ne zna, je li naš 
original ili je izrađena po nekom 
stranom uzoru ili je prevedena. Ko- 
medija o sv. Aleksiju davala se u 
Švaj carskoj 8. X. 1642. Droop prika- 
zuje temeljito dramu Teofila, koja se 
bazira, na poznatoj legendi o nekom 
svećeniku, svrzimantiji, koji sklapa 
neki pakt s vragom, kako bi opet 
dobu} svoju izgubljenu službu. Teo- 
fil se skrušeno pokaje, radi čega ga 
Blažena Djevica Marija spasava. 

Droop ova studija dokazuje, kako 
ne smijemo olako preći preko istra- 
živanja isusovačkih drama, jer su one 


vrlo važne za razumijevanje duhov- 
nog života u katoličkim zemljama. 
Isusovački su se dramatici držali u du- 
hu svog »Ratio studiorum« načela: 
»Nec Dramata aequo diutius inter- 
mittantur; friget enim Poesis sine 
theatro.« (»zebe nas poezija bez dra- 
me«). — Pod utjecajem isusovačkih 
kolegija, veli Droop, generacije su i 
generacije razvijale svoje duhovne 
oblike. Trautmann pogađa pravu je- 
zgru stvari, kad veli, da je isusovač- 
ka drama »jedan od najznatnijih 
cvjetova na stablu protureformacije.« 
Isusovačke su drame išle u prvom re- 
du za moralnom apologijom i za ću- 
dorednim ciljevima: estetski i soci- 
jalni faktor razvio se kasnije. 

D r Ivan E s i h 

Najnoviji roman Jagode Truhelke 
izdala je Knjižnica Dobrih Romana 
(Zagreb, Trg Kralja Tomislava 21), a 
zove se »ZLATKO«. To je roman o 
smionom i razumnom dječaku, koji 
ide u potragu za svojom majkom i 
ocem. No ujedno je i roman o pravoj 
majčinskoj ljubavi. O romanu će izaći 
poseban prikaz u jednom od narednih 
brojeva našega lista, a zasad ga naj- 
ljepše preporučamo našim čitateljima. 
To je sigurno jedno od najboljih knji- 
ževnih djela Jagode Tiuhelke, koje je 
izdato prigodom sedamdesete godiš- 
njice ove vrijedne hrvatske spisatelji- 
ce. Roman će rado pročitati i stariji 
i mlađi, a cijena mu je 30 dinara 
(uvezano 40 Din), za pretplatnike 
Knjižnice Dobrih Romana 20 dinara 
(uvezano : 30 Din). L. 

DVA IZDANJA ETNOLOŠKE BI- 
BLIOTEKE. U redakciji prof. V. Tkal- 
čića, a u izdanju Etnografskog Muzeja 
u Zagrebu kao 19. svezak Etnološke 
Biblioteke izašla je rasprava Petra Bu- 
lata: »K ukavic a«. U njoj se naj- 
prije iznosi postanak samog imena ku- 
kavice, zatim odnos kukavice prema 
gnijezdu te razna vjerovanja vezana 
uz kukavicu: najavljivanje proljeća, 
pror’canje ljudske sudbine, sreće i ne- 
sreće. Iznesena je uloga kukavice u 
mitologiji, vjerovanje o kukavici kao 
sestri, koja oplakuje braću, odnosno 
majci, koja oplakuje djecu, ili ukle- 
tom čeljadetu. Rasprava je svestrano 
obuhvatila predmet i na lijep ga način 
izn’jela. — Drugu knjigu »S e 1 j a č ko 
rezbarstvo u Slavonskoj 
Posavin i« napisao je Antun Mata- 
sović (u Etnološkoj Biblioteci br. 20.). 
U njoj se opisuje način rezbarenja, 
različite tehnike ukrašivanja, različiti 
predmeti, koji se rezbarenjem ukra- 
šuju, njihova upotreba u raznim ži- 
votim potrebama. U knjizi se nalazi 
16 slika, koje najzornije objašnjuju 
piščevo razlaganje i služe nam kao 
najljepši primjeri seljačke rezbarske 
umjetnosti u našim krajevima. O tom 
predmetu pisao je isti auktor i u na- 
šoj »Obitelji«. L. 

»SVIJETLO DANA GOSPODNJE- 
GA«. Priredio Đuro Cezner, svećenik 
vrhbosanske nadbiskupije. — Ova je 
knjiga prekrasno nedjeljno duhovno 
štivo. Sadrži 159 kratkih propovije- 
di za sve nedjelje ( i to potpuna tri 
godišta). Propovijedi su savremene, 


sadrže čitavi kršćanski nauk, obiluju 
citatima Sv. Pisma, a svaka je ilustri- 
rana barem jednim primjerom ili 
prispodobom. Sve teče prirodno iz 
nedjeljnih evanđelja, a jezik je oso- 
bito čist i lijep. Tu će dakle knjigu 
svaki svećenik s veseljem pozdraviti. 
Ona će sa svojih 159 pouka biti iz- 
vanredan priručnik za propovjedni- 
ke te ispunja odlično jednu prazni- 
nu u našoj propovjedničkoj litera- 
turi. — Knjiga će obuhvatiti preko 
320 stranica oktav-formata na naj- 
ljepšem papiru. Da se može odrediti 
točnu nakladu, svi oni, koji žele ima- 
ti tu knjigu, neka se izvole predbi- 
lježiti. Cijena će biti za sve one, koji 
unaprijed pošalju novac, Din. 50. — . 
Bogoslovi imaju popust 10%. — Na- 
rudžbe se šalju na: »Hrvatska Stra- 
ža«, Zagreb, Trenkova ul. 1., II. 

Petar Grgeč: »SVIJET TRAŽI VO- 
ĐE«, najnovija brošura »Jeronimskog 
Svijetla«, prikazuje težnje suvreme- 
nog čovječanstva. Dijeli se na ove 
odlomke: »Naš vrhovni gospodar«, 

, »Nauka, koju nam daje povijest«, 
.»iProgami i skupine«, »Poslijeratno' 
iskustvo« i »Vodstvo istine, dobrote, 
pravednosti«. Ovo je treća knjižica 
»Jeronimskog Svijetla«. Cijena 1 D. 

Radio 

Program zagrebačke radio-stanice. 

Prošlog tjedna zagrebačka radio-sta- 
nica pored uobičajenog programa s 
praktičkim i zabavnim točkama te po- 
red kulturnih i društvenih vijesti, ko- 
je dnevno donosi, predavanja, plesne 
glazbe, jelovnika i t. d. iznijela neko- 
liko biranih koncerata. Dne 13. V. u 
20.15 sati nastupilo je društvo »Ja- 
blan« pod diregiranjem Mladena Po- 
zajića s pjesmama od Matza, Zajca, 
Dobronića, Hatze-a, Sachsa, Grgoše- 
vića, Dugana, Ipaveca, Novaka, Braj- 
še, Gostinčara, Pohora, Prejca i Ši- 
role. Dne 14. V. u 20 sati prenosila 
se opera »Rusalka« od Dvoraka iz 
Narodnog Kazališta u Zagrebu. Radio- 
orkestar iznio je 15. V. u 17 sati kon- 
cerat sa skladbama od Glinke, Sme- 
tane, Blodeka, Mozarta, Granichstad- 
tena i Kalmana, a u 20.15 sati bio je 
vokalni koncerat gđe Ivane Herak- 
Flumiani sa skladbama od Schuberta, 
Schumanna, Širole, čajkovskog, Pon- 
chiellija, Saint-Saeusa. Dne 18. V. g. 
Kore Pataky davala je klavirski kon- 
cerat od Schumanna, Chopina, Tajče- 
vića i Liszta. Gđe Maja Cviljušac (so- 
pran) i Vera Turk (klavir) dale su 
dne 19. V. u 20.45. Koncertno veće sa 
skladbama Schumanna, Brahmsa i 
Griega. 

Natječaj radio-stanice i Matice hr- 
vatskih kazališnih dobrovoljaca za ak- 
tovke nedavno je raspisan. Gradivo 
za njih mora biti uzeto iz narodnog 
života. Gluma ne smije trajati dulje 
od 20 časaka (u 1 činu), a može biti 
šala, anekdota, dramolet, melodram, 
dijalog, vesela igra i drugi koji oblik 
po mogućnosti s 3, a najviše sa 6 lica. 
Nagrade su određene iznosom od 2.500 
dinara. Radnje za. natječaj treba po- 
slati anonimno- najkasnije do 31. ko- 
lovoza O'. g. na adresu A. Freuden- 
reich, Zagreb, Gajeva ul. 2B. 




Pregled dogođaja 

23. t r a v n j a. — U engleskom listu 
»Sunday Chronicle« izašao je čla- 
nak njemačkog potkancelara von 
Papena, u kojem on traži za Nje- 
mačku vraćanje u svjetskom ratu 
izgubljenih kolonija. — Francuski 
ministar vanjskih poslova Barthou 
boravi na svom putu po nekim 
evropskim prijestolnicama u War- 
šavi. 

24. Talijanski sekretar ministarstva 
vanjskih poslova boravi u Londo- 
nu, gdje nastoji pridobiti englesku 
vladu za Musolinijev plan o razo- 
ružanju, po kojemu bi planu Nje- 
mačka dobila defenzivno oružje. 

25. Sv. Otac Papa darovao je za po- 
plavljene u Sisku 30.000 dinara. 

26. Hrvatski Metropolita preuzvišeni 
g. nadbiskup zagrebački slavi dva- 
desetgodišnjicu svoga upravljanja 
zagrebačkom nadbiskupijom. — 
Bivši nadbiskup u Pragu dr Fran- 
tišek Kordač umro je u 82. godini 
života. 

27. U Budimpeštu je stigao predsjed- 
nik bugarske vlade Mušanov, da 
poradi za zbliženje Bugarske i 
Madžarske. 

28. Mušanov stigao u Beograd, gdje 
je dao novinarima opširnu izjavu. 

29. Sastavljena je nova španjolska vla- 
da sa predsjednikom Richardom 
Samperom. 

30. Po svim našim mjestima komemo- 
rirana je mučenička smrt hrvat- 
skih heroja Zrinjskoga i Franko- 
pana. 

1. svibnja. — U Austriji je pro- 
glašen novi ustav, koji se temelji 
na korporativnom sistemu, kako 
ga je izložio sv. Otac Papa u en- 
ciklici »Quadragesimo anno«. — 
Prvi svibnja, koji su komunisti 
uvijek upotrebili za demonstracije, 
prošao je ove godine u miru. Je- 
dino je u Parizu bilo nemira. Opa- 
ža se, da je komunizam u svijetu 
gotovo posve izgubio pozicije. 

2. Englesko ministarstvo unutrašnjih 
poslova odbilo je molbu Lava 
Trockoga, koji je tražio dozvolu 
boravka u Engleskoj. — U Rimu 
su se sastali predsjednik francu- 
skog senatskog vanjsko-političkog 
odbora Berenger i Mussolini. Go- 
vorili su o zbliženju Italije i Fran- 
cuske. 

3. U ratu između Ibn Sanda i ima- 
ma Jemena u Arabiji, koji traje 
već dulje vremena, nadmoćan je 
Ibn Saud. Imamu Jemena vojnici 
su otkazali poslušnost. — Trocki 
je zatražio dozvolu boravka u 
Irskoj. — Govori se o putu mini- 
stra vanjskih poslova Jevtića u 
Sofiju. 

4. Engleska kani provesti protiv ja- 
panskog tekstilnog dumpinga ca- 
rinski rat. — Govori se o konkor- 
datu Vatikana i Španjolske. 

5. Precup i drugovi, koji su osuđeni 
zbog spremanja prevrata u Ru- 
munjskoj, degradirani su sa svoje 
časti na očigled bukureštanskog 
garnizona i građanstva. 

ž L I J 

»Boli me zub, da mi je žlijezda natekla,« čuje 
se često. A čuli ste sigurno već, da se netko drugi 
tužio, kako ga uho boli, da mu je žlijezda sko- 
čila, trećemu je opet pod pazuhom skočila žlije- 
zda, jer ga ruka boli. Čuje se dakle u običnom 
životu dosta o žlijezdama. A šta su zapravo 
žlijezde? 

Žlijezde su organi, u kojima nastaju i iz kojih 
se izlučuju posebni sokovi, vanredno važni za naš 
život. Neke od žlijezda iznose tim sokovima iz 
našega tijela štetne i nepotrebne tvari, koje su 
u tijelu nastale životnim radom. Takve su na pr. 
žlijezde znojnice, koje po cijeloj površini kože 
iznose znoj, u kome su, uz suvišnu vodu, kuhinj- 
ska sol i mokraćevina. Da u znoju ima štetnih 
tvari, vidimo najbolje po tome, što mnogome 



OBIČNA ŽLIJEZDA (LIJEVO) I ŽLIJEZDA NUTARNJE 
SEKRECIJE (DESNO) IDEALNO PRIKAZANE 
Kod obične žlijezde izlučuju se njezine lučevine (bijela zrnca) kroz 
poseban kanal-K, dok kod žlijezda nutarnje sekrecije lučevine idu 
u venu - v, kojom se šire po krvi. Krv do žlijezda dolazi arterijama a 

bolesniku (na pr. prehlada, gripa itd.) nakon 
dobroga znojenja postaje bolje. Znojne su žli- 
jezde vanredno malene i na 1 mm 2 ima ih sto- 
tinu, a na dlanovima 120, dok na stopalima 300, 
tako da ih na cijelom tijelu čovjek ima oko sto- 
pedeset do stopedestdva milijuna. 

Dok jedne žlijezde iznose iz tijela štetne i ne- 
potrebne tvari, druge su opet od vanrednog zna- 
čenja za probavu čovjeka. Tu je čitav niz žlije- 
zda: pljuvačne, želučane i crijevne, zatim jetra 
i gušterača. Sve te žlijezde svojim sokovima dje- 
luju kod probavljanja hrane, da se hranljive sa- 
stavine kemijski mijenjaju i tako prerađuju, da 
mogu doći u krv i iz krvi u sve dijelove tijela. 
U izlučinama tih žlijezda nalaze se posebne tvari 
nazvane encimi ili fermenti, koje obavljaju te 
promjene sastava hrani jivih tvari. 


¥ Tvrdoglavost i lijenost s«t dva slaba svojstva! 

Mnogo toga bi se dalo popraviti, da ljudi nisu lijeni i tvrdoglavi. I 
Vi ste takav! Vi dobro znate, da je Radenska kiselica vanredna za 
piti, za zdravlje dobra, te liječi mnogu bolest, dok nije jako zasta- 
rjela, pa ipak još do danas niste poslali svoju adresu na jednoj do- 
pisnici, da Vam se pošalje cjenik za dobavu kiselice, opširnu brošuru 
o njoj, te kupališni (banjski) prospekt. Sve dobijete badava! Ne bu- 
dite tako lijeni, radi se o Vašemu zdravlju i dobrom osjećanju. Poša- 
ljite još danas svoju adresu na: Kupalište i Lječilište Slatina Radenci, 
Slovenija. Glavni zastupnik za Zagreb i okolicu: Ljubljanska ulica 5. 
Telefon 36-31. 


E Z D E 

Među žlijezdama, koje služe kod probave po- 
sebno mjesto zauzimaju jetra i gušterača. Jetra 
su najveća žlijezda u čovječjem tijelu, a oba- 
vljaju tri zadaće. U prvome redu izlučuju žuč, 
koja se posebnim kanalom izlijeva u tanko cri- 
jevo i tu prerađuje mast, koja se nalazi' u uzetoj 
hrani tako, da ona može doći u krv. Osim toga 
jetra razaraju crvena krvna zrnca, koja su se 
radom već istrošila, te uz to pretvaraju suvišni 
šećer iz naše krvi u posebnu pričuvnu tvar — 
glikogen. Gušterača izlučuje u svome soku tako- 
đer encime, koji služe kod probave hrane. 

No uz spomenute žlijezde izvanjeg izlučiva- 
nja (znojnice i probavne žlijezde) ima još jedna 
treća vrsta žlijezda, kojima danas pripisuju još 
veću važnost za život čovjeka. To su it. zv. 
žlijezde nutarnjeg izlučivanja — interne sekre- 
cije. Te se žlijezde svojim načinom izlučivanja 
mogu staviti posve nasuprot obim prvim gru- 
pama žlijezda. Probavne i znojne žlijezde iizlu- 
čuju svoje sokove posebnim kanalima na odre- 
đeno mjesto, gdje ti sokovi imaju djelovati, dok 
je to kod žlijezda nutarnje sekrecije posve dru- 
gačije. One naime nemaju nikakvih posebni ka- 
nala za izlučivanje soka, nego se ti sokovi izlu- 
čuju izravno u krv čovjeka, a ta ih raznosi po 
cijelom tijelu i dovodi do djelovanja. 

Prva naša slika prikazuje jednu i drugu vrstu 
žlijezda. Lijevo je na njoj prikazana jedna obična 
žlijezda sa svojim odvodnim kanalom (k), a de- 
sno jedna žlijezda nutarnje sekrecije. Jednu i 
drugu optječu krvne žile, od kojih jedne (a) svo- 
jim ograncima dovode hranu žlijezdama, a druge 
(v) odvode krv, iz kojih je žlijezda oduzela hran- 
ljive tvari. No žlijezda prikazana desnom slikom 
nema odvodnog kanala za svoje izlučevine, nego 
se one odvode krvnom žilom označenom sa v. 
Kako se u izlučini običnih žlijezda nalaze encimi, 
tako se u žlijezdama nutarnje sekrecije nalaze 
posebne tvari, koje nauka naziva hormonima, a 
u slikama su obje vrste tih tvari prikazane bije- 
lim zrncima. Upravo ovim hormonima, koje sa- 
državaju sokovi nutarnje sekrecije, pripisuju da- 
nas posebne djelatnosti. Ti se hormoni stvaraju 
prema potrebama /tijela, a vrše različne utjecaje 
na razvoj i izgled čovjeka. 

Naša druga slika prikazuje nam položaj nekih 
vanredno važnih žlijezda nutarnje sekrecije na 
četrnaest godišnjem dječaku. Tu ponajprije vi- 
dimo, da su se ispod velikomoždane spojnice, 
koja spaja obje velikomoždane polutine, smje- 
stile dvije ovakve žlijezde. Ispod spojnice nalazi 
se donjomoždana žlijezda ili hipofiza (H), a na 
stražnjem dijelu spojnice nalazi se životna žli- 
jezda ili epifiza (E). U ždrijelu iz usne šupljine 
(uš) nalaze se krajnici ili tonsile (K) (na slici 
samo lijevi narisan). Na gornjem dijelu grkljana 
nalazi se štitasta žlijezda ili tiroidea (Š), a uz nju 
su paraštitaste (paratiroideae — ep). Najveća je 
na slici prsna žlijezda ili timus (P). Osim ovih 
žlijezda spadaju ovamo još slezena, generativne 

(rasplodne) i nadbubrežne (suprarenalne) žlije- 
zde te gušterača, Gušterača, kako vidimo, spada 
i u obične i u žlijezde nutarnje sekrecije. 

O djelovanju životne žlijezde nije mnogo po- 
znato. Sigurno je, da ona najviše djeluje u mla- 
dosti i sprečava preranu zrelost čovjeka. Obično 
zakržlja u dobi između 11 i 16/17 godine. Ako 
uslijed bilo kojeg razloga prije zakržlja, dijete 
sazrije prerano, i tako dobivamo t. zv. »čuda od 
djece«, koja znaju umjetnički svirati, računati, 
jezike itd. 

Donjomoždana žlijezda razdijeljena, je u tri 
dijela, od kojih svaki ima drugi hormonski uči- 
nak. Prednji dio djeluje u prvom redu na nutar- 
nju sekreciju generativne žlijezde, ali djeluje 
jako i na rastenje čovjeka. Premalo njezinih 
hormona stvara patuljasti, a previše gorostasni, 
rast čovjeka. Dr. Peritz je ubrizgavanjem njezina 
hormona jednome 18-godišnjem mladiću visine 
1,29 m povećao rast za 26 cm., te je dosegao 
visinu od 1,55 m. Povećavanjem ovoga dijela žli- 
jezde dolazi do velikog rasta, a također i do 
toga, da prsti i(i nožni), nos, brada i zadnji dio 
glave svršuju u šiljak. 

Srednji dio ove žlijezde uređuje izmjenu tvari, 
toplinske prilike i izlučivanje vode. Treći dio 
ima posebno djelovanje. 

Krajnici ili mandule poznati su radi svoga na- 
ticanja kod prehlada. U njima se kod bolesti 
umnožavaju bijela krvna zrnca, radi čega otiču 
i sprečavaju gutanje i disanje. Danas ih liječnici 
označuju posrednicima mnogih bolesti kao upale 
zglobova, reume itd. 

Štitasta žlijezda nalazi se na grkljanu i važe 
do 30 grama, a kad se uveća, onda je to guša- 
vost. Dok se mandule bez opasnosti mogu djelo- 
mice izvaditi, ito otstranjenje ove žlijezde kod 
djeteta prekida rastenje i dovodi do duševne za- 
ostalosti (kretenstva). To se događa i onda, kad 
je žlijezda kod djeteta oholila ili iščezla. Ukla- 
njanje kod odraslih dovodi do teških bolesti i 
duševne klonulosti. Pokraj štitaste žlijezde, a kat- 
kad uz nju ili u njoj nalazi se 4, 6 ili 8 kao pše- 
nično zrno velikih paraštitastih žljezdiea, za koje 
misle, da uništavaju neke otrove. Otstranjenjem 
ovih žlijezda nastupa smrt za 3 — 5 dana uz tiko- 
čenje mišića. 

Mladenački organ poput životne žlijezde je 
također prsna žlijezda ili timus. Kod teladi krezle 
i prizle. Nalazi se na dušniku kod ulaza u prsnu 
šupljinu iza prsne kosti. Grozdasta je izgleda. 
Kod novorođenčeta je teška oko 12 grama, kod 
15-godišnjeg dječaka 25 grama, a kod 45-godiš- 
njega čovjeka samo 2,5 grama. Ona djeluje na 
rastenje i razvoj cijeloga mladića., u njoj se stva- 
ra krv, uređuje izmjena vapna, a djeluje i na 
samu visinu ras'tenja. Kad su životinjama otstra- 
nili ovu žlijezdu, ostale su patuljaste. Čini se, da 
postoji veza između životne, generativne i ove 
žlijezde. Životna sprečava nagli razvoj genera- 
tivnih žlijezda, a dotle djeluje prsna. Kad se ge- 
nerativne razviju, zakržljava i prsna, dok su ži- 
votne već zakržljale. 


Nabubrežne žlijezde su na gornjem dijelu bu- 
brega i njihovim otstranjenjem ili sušenjem usli- 
jed oboljenja nastupa smrt. Misle, da se u mi- 
šićima stvara neki otrov, koga hormoni ovih žli- 
jezda uništavaju. Hormon njihov adrenalin su- 
stavi ja krv kod jakoga krvarenja, a kod izluče- 
nja u krv uređuje kucanje srca, izmjenu tvari i 
djelovanje drugih organa. 

Slezena je s lijeve strane želuca, plosnata, 12 cm 
duga žlijezda modrastosmeđe boje, 200 gr. te- 
ška. U njoj se stvaraju crvena i bijela krvna 
zrnca, od 'kojih su bijela od velike važnosti radi 
suzbijanja bacila kod zaraza. 



POLOŽAJ ŽLIJEZDA SA NUTARNJOM SEKRECIJOM 
dmp = desna moždana polutka, Imp — lijeva moždana polutka, vms 
= velikomoždana spojnica, uš = usna šupljina, E = epifiza ili ži- 
votna žlijezda, H — hipofiza ili donjomoždana žlijezda, K = desni 
krajnik (mandula), Š — štitasta žlijezda ili tiroidea, P = prsna žli- 
jezda ili timus, p = paraštitaste žlijezde 

Gušterača je ispod želuca, jezieasta oblika, 
duga oko 15 cm, a teška oko 60 — 80 grama. Osim 
encima, koje luči u tanko crijevo, izlučuje ona u 
krv i hormon insulin, koji uređuje sadržinu še- 
ćera u krvi. Kod premalog izlučivanja insulina 
nastaje višak šećera u krvi (na 1 lit. kod zdrava 
čovjeka 1 do iy 2 gr.), a to je šećerna bolest. 
Ubrizgavanjem insulina bolesnima od šećerne 
bolesti (diabetičari) smanjuje se sadržaj šećera. 

Generativne žl.jezde imaju osim svoje gene- 
nativne zadaće još vrlo važnu zadaću u životu 
•čovjeka svojom nutarnjom sekrecijom i na tom 
djelovanju osniva se mnogo razvikano pomla- 
đivanje. 

BOGDAN BABIĆ 

SLAVNE ŽENE 

NA POŠTANSKIM MARKAMA 

Mnoge zemlje izdaju od vremena do 
vremena poštanske marke sa likom 
žena, koje su se u njihovoj povijesti 
istakle hrabrošću ili imaju kakove 
druge zasluge. Broj tih žena je dosta 
velik, a potjecale su iz najrazličitijih 
društvenih slojeva. 

Jedna od tih žena, čiji se lik nalazi 
na poštanskim markama je mlada Ko- 
lumbijanka Salvarieta Policarpa. Nju 
su inače njeni sugrađani zvali »La Po- 
la«. Ova Kolumbijamka se istakla za 
vrijeme, kad je izbila buna u Kolum- 
biji protiv španjolske vlasti. Premda 
mlada, vrlo je rano bila zaručena, ali 
nikada nije stupila u brak, jer je prije 
toga morala na stratište. Njoj je bilo 
strahovito teško gledati, kako njezin 
narod mora podnositi različita nasilja 
Španjolaca, pa je odlučila da s njima 
zametne borbu i da se žrtvuje za slo- 
bodu svoje zemlje. Postala je špijunka, 
ali je brzo iza toga uhvati španjolska 
(Straža. S njom je bilo i više njezinih 
pristaša, s kojima je izvedena pred 
ratni sud. Za vrijeme suđenja priznala 
je svoju krivicu, a osim toga je uzela 
na se i krivnju svojih drugova. Nepo- 
sredno prije nego je nad njom izvr- 
šena smrtna kazna, ona je pozvala 
svoj narod, da se bori protiv Španjo- 
laca. Iako je bila vrlo žedna, nije htje- 
la primiti vode iz ruku španjolskoga 
vojnika, jer ga je držala neprijateljem 
svoje domovine. Iza toga joj svezaše 
oči i sasuše u nju smrtonosna zrna. 
Tragični svršetak njezina života bio je 
ujedno i svršetak tuđinske vlasti nad 
Kolumbijom. 

U bogatoj zbirci maraka Sjedinje- 
nih Država sačuvala se uspomena na 
tri žene. Najzanimljiviju sudbinu od 
njih je imala mlada Indijanka, kćerka 
tadašnjeg najmoćnijeg poglavice. Nje- 
zino je ime bilo Pakohonta. Ova je 
štitila bijele iseljenike, dok je njezm 
otac nastojao, kako da ih istjera iz 
zemlje. U američkoj povijesti je zabi- 
lježeno kao njena naročita zasluga 


Tkanine za pranje 

i Svilene tkanine 
za ljetne haljine 

Pogledajte prije kupnje 
naš izbor i cijene 

Pomodna kuta 

oslobođenje engleskog kapetana Joh- 
na Smitha, kojega su zarobili crveno- 
košci. O svojim patnjama i mukama 
izdao je John Smith g. 1624. roman. 
Pakohonta je za jednog napadaja En- 
gleza na indijansko naselje bila za- 
robljena zajedno sa mnogim drugim 
crvenokošcima. U ropstvu se upozna- 
la sa jednim Englezom, s kojim je 
otišla u Englesku, gdje se udala za 
nj, tako da uopće poslije toga nikada 
više nije bila u svojoj domovini. Bila 
je primana i na kraljevskom dvoru, 
gdje je srela svoga staroga prijatelja 
Smitha. Umrla je godine 1617., kad 
su joj bile 22 godine. 

Osim ove nalazi se na markama 
Sjedinjenih država i Klara Bartons. 
Ona je cijeli svoj život posvetila radu 
za bližnjega. Najprije je bila učiteljica, 
a onda je na poziv Dječjeg doma oti- 
šla u Washington. Za vrijeme građan- 
skog rata podržavala je bolnice, nje- 
govala ranjenike i pomagala sirotinju. 
Kad je nastao rat između Francuske i 
Njemačke, otišla je Bartons u Nje- 
mačku i ponudila svoje usluge velikoj 
vojvotkinji od Badena. Stupila je u 
Crveni Krst, odakle se njezina blago- 
tvorna djelatnost osjećala na sve stra- 
ne. Zbog svojih zasluga odlikovana je 
željeznim križem i badenskim zlatnim 
križem. Nakon ovoga rata vratila se 
u Ameriku, gdje je opet našla posla 
među nastradabma od poplave rijeke 
Mississipi. Poslije toga otputovala je 
u Rusiju, da radi na suzbijanju gladi, 
koja je tada vladala u mnogim dije- 
lovima carevine. Iz Rusije se vratila 
na Kubu, da i tamo ublaži nevolju. 
Umrla je g. 1900. u 81. godini života. 

Na meksičkim markama nalazi se 
lik Josefe Ortitz. Ona je pomagala 
bunu protiv meksičkog cara Maksi- 
milijana te je nastojala da njezin brat 
dođe za predsjednika meksičke repu- 
blike. Međutim nijesu uspjeli ni brat 
ni ona. 

Portugal je na jednoj marki ovjeko- 
vječio ime Padrese de Alhubarotu. 
Ona je ubila svoga zavodnika i da iz- 
bjegne kazni, morala je pobjeći iz 
zemlje. Na bijegu je pala u ruke ne- 
kom trgovcu robljem, koji ju je pro- 
dao u Afriku. Kao robinja je među- 
tim ubila i svoga gospodara. Iza toga 
se preobučena u muškarca vratila u 
Portugal. U jednom gradu otvorila je 
pekarnicu, ali nije mogla dugo miro- 
vati. Borila se protiv neprijatelja svo- 
je domovine. Jednoga dana upalo je 
u njenu pekarnicu sedam neprijatelj- 
skih vojnika, 'koje je do nogu pobila 
pekarskom lopatom. 

Konačno je izdana jedna mala po- 
štanska marka u spomen Kreolke Ani- 
te Riveire de Silva, s kojom se bo- 
rac za slobodu Italije Garibaldi upo- 
znao^ u Brazil, iji i s njome se tamo 
vjenčao. Bila je uzor duboke odanosti 
prema svome mužu. 

Napokon su neki narodi htjeli saču- 
vati na markama uspomenu i ženama 
pjesnikinjama. Među tima su najpo- 
znatije Gertrudis Gomez đe Avela- 
neda, kubanska liričarka, Zamaita iz 
Litve, koja je bila seljanka i pjevala 
je pjesme, zatim rumunjska kraljica 
Carmen *Silva. R. T. 


ČARAPE 

Čarape zadaju ženama često puta 
velike brige. Mnoge vole kupiti više 
pari jeftinijih -čarapa, dok druge ima- 
ju radije u kući samo dva do tri para 
finih čarapa. U tome i leži tajna šted- 
nje u tom pitanju. Kad imamo manje 
pari, moramo ih češće prati, a što se 
čarape češće peru to se manje kvare 
i deru. Jedan je tvorničar rekao, kad 
bi se žene naučile, da svaku večer 
properu svoje čarape, mnogo dulje bi 
im čarape trajale. 

Sada i nije potrebno, da imamo u 
kući više pari čarapa, jer neutralna 
boja, koja se sada nosi pristaje sva- 
koj toaleti. Kod kupovanja treba se 
držati već iskušanih kvaliteta i sva- 
kako je ekonomičnije, ako se kupuju 
nešto finije i skuplje čarape. Finije 
čarape sastavljene su straga šavom, 
oko koga ima oduzimanja, a to spre- 
čava, da se čarapa omotaj e oko noge. 

Čarape nam često kvare žabice na 
podvezicama, ako su već istrošene, i 
poderana podstava u cipelama. Zato 
nije teško, a i ne stoji nas mnogo, 
ako dademo postolaru, da prilijepi 
komadić kože na cipelu iznutra-, gdje 
nam se čarape deru i da: pazimo, da 
su nam podvezice u redu. I ovdje je 
kao i svagdje prava štednja umjetnost 
znati potrošiti i popraviti nešto u pra- 
vo vrijeme. I. M. 

Majka i dijete 

TUBERKULOZA KOD DJECE 

Utvrđena je činjenica-, da je borba 
protiv tuberkuloze urodila lijepim 
plodovima. Dok je još prije -nekoli- 
ko desetljeća- neobuzdano harala me- 
đu stanovništvom, danas se sa zado- 
voljstvom može konstatirati, da je 
njezino pustošenje znatno popustilo. 
Da je doista tako, možemo vidjeti po 
usporedbi godine 1876. i 1926. Razli- 
ka je dakle za punih 50 godina. Dok 
je g. 1876. otpadalo na 10 tisuća živih 


ČISTOĆA ILICA 


Lice, koje je puno bobuljica, prištića, 
lišaja i sunčanih pjega, dokazuje 
premalo njege i pažnje za njega 



Čisto lice Nečisto lice 


Slike pokazuju, kako se dade nečisto i zane- 
mareno lice gospođa ili gospode sa njegom 
opet očistiti, poljepšati i da se samo malo 
dnevno uzme vremena za njegu lica. Ako 
je lice suho, tad valja da se upotrebi masna 

AUNDULA Cii mn 1 .5 n - Ću 

pomada za lice Din io — 

Proizvodi i u promet stavlja stara 
KAPTOLSKA LJEKARNA SV. MARIJE 
osnovana god. 1599. Vlatko Bartulić, 
Zagreb, Dolac kraj Tržnice. Dobiva se 
u svakoj ljekarni 

3 7 smrtnih slučajeva od tuberkuloze, 
g. 1926. je taj broj spao od 37 na 11. 
Osim medicinske znanosti, koja se 
uporno borila protiv te zaraze, ima- 
de za uspjeh te borbe dosta zasluga 
i sam narod, koji je liječnike u nji- 
hovu nastojanju izdašno podupirao. 

Kako je utvrđeno, da tuberkuloza 
kod odraslih vuče svoje podrijetlo 
još iz njihova djetinjstva,, potrebno 
ju je najustrajnije suzbijati još u po- 
čecima kod djece. Zato je potrebno 
znati, koji su znaci, prema kojima 
možemo naslućivati, da su se kod 
ovoga ili onoga djeteta pojavili po- 
čeci tuberkuloze. 

Ako se radi o vanjskoj tuberkulo- 
zi, znakovi su često tako- napadni, da 
■nikako- ne mogu izbjeći oku rodite- 
lja. Naprotiv sasvim je drukčije kod 
plućne tuberkuloze, koja podmuklo r 
podgrizava dječji organizam te ju je 
jasno moguće opaziti tek onda, kad 
je već dobro razvijena. Kod nje ni- 
su znakovi tako očiti kao kod vanj- 
ske tuberkuloze. Vrlo često se dogo- 
di, da se plućna tuberkuloza nalazi 
u dosta visokom razvoju, a roditelje 
još uvijek zavarava na oko- dobar 
izgled djeteta. 

Međutim ima dovoljno znakova 
za plućnu tuberkulozu kod djece, sa- 
mo im treba posvetiti dosta pažnje. 
Među ostalim znakovima treba, spo- 
menuti mlitavost, pomanjkanje teka 
i nenadanu promjenu glasa. Kašalj 
baš ne mora biti prethodnik tuber- 
kuloze. Isto- tako nema kod djece ni- 
kakvog izbacivanja sluzi, što je kod 
odraslih redovita pojava. Djeca nai- 
me ne znaju sluz izbaciti nego je go- 
tovo uvijek ponovo progutaju. Osim 
toga je gotovo redovito kod djece, 
da im sluz dolazi u usta kod kašlja 
hripavca, dok kod katara i teške tu- 
berkuloze toga nema. Bacanje krvi 
iz pluća u dječjoj dobi uopće nikada 
ne nastupa. Ako se možda kada desi, 
da dijete ispljuje krv, onda se tu 
radi o krvi iz nosa ilii još češće o 
krvi, što dolazi iz rana u mesu, što 
se nalazi na zubalu. 

Trajni uspon temperature osobito 
navečer redovita je pojava u poče- 
cima tuberkuloze, a u najviše sluča- 
jeva ta povišena temperatura nesta- 
ne, kad je tuberkuloza već napredo- 
vala. 

Jedan od znakova, koji mnogi 
smatraju, da ga uzrokuje tuberku- 
loza, jest noćno znojenje. Međutim 
je to noćno znojenje najvećim dije- 
lom sasvim bezazlena stvar. 

Osim toga neki vole držati za 
opasne simptome laka proba danja i 
bolove u trbuhu. Jmađe veliki broj 

djece, naročito djevojčica, koje se 
tuže na probadanje u prsima, koja 
osjećaju za vrijeme disanja. Kad pi- 
tate te djevojčice, gdje ih boli, one 
obično pokazuju na prsa. Međutim 
to se u stvari osjeća u području sle- 
zene, a nije tako opasna stvar, koja 
je najvećim dijelom uzrokovana tje- 
lesnim naprezanjem. Bolovi, koje dje- 
ca često osjećaju na tijelu, obično 
su znaci za oboljenje crijeva. Tada 
se vrlo rado pokazuje na te znakove 
kao na tuberkuloznu upalu trbušne 
opne. Kasnije u vremenu puberteta 
su obično smetnje u želucu i bljedo- 
ća na licu znakovi prvih početaka 
tuberkuloze. 

Točnost ovih pojava može konsta- 
tirati jedino iskusni liječnik, pa maj- 
ke ne smiju nikada oklijevati, da da- 
du djecu temeljito pregledati. Žalosno 
je, da, u pučanstvu više puta vladaju 
neobične predrasude o liječničkim 
pregledima, a često- i neopravdana 
bojazan. Ova bojazan se naročito od- 
nosi na ispitivanje tuberkulina. Kod 
ovih pregleda može se pronaći mno- 
go tuberkuloznih bakcila, koji su za- 
sada, još bezopasni, ali koji bi mogli 
biti opasni, da se puste na miru. Me- 
đutim nakon ove konstatacije može 
se protiv njih zapodjeti borba, tako 
da se i za kasnije vrijeme sasvim one- 
moguće. Prema tome tuberkulozu kod 
djece treba suzbijati u prvim poče- 
cima. Dr. T. R. 

Jelovnik 

Juha od mrkvice. Operi 34 kg go- 
veđih kosti i stavi zajedno sa očišće- 
nom mrkvioom u hladnu vodu kuhati. 
Međutim uzvrući 5 dkg masti i stavi 
na nju 5 dkg dobro prosijanih mrvica. 
Kad mrvice zažute, dol i j malo hladne 
vode i one vode, u kojoj su se kuhale 
kosti. Zatim protjeraj kroz sito me- 
kanu mrkvicu i dodaj juhi, posoli, pa- 
pri, dodaj 1 dl kisela vrhnja i pusti 
prekipiti. Serviraj sa prženom že- 
mljom. 

Štruca od kosanog mesa. Samelji 
1 kg govedine, pomiješaj sa 8 dkg 
na kocke rezanom slaninom, dodaj 
134 namočenu i ižmikanu žemlju, je- 
dno jaje, kosanog luka ispržejia na 
malo masti, češnjaka, papra i soli. To 
sve dobro izmiješaj, pomoću mrvica 
izradi štrucu i stavi u tepsiju peći na 
8 dkg masti. Kad je štruca pečena, 
izvadi je na štednjak. Međutim isprži 
na masti 3 dkg brašna, dolij malo vo- 
de i 2 dl kisele vrhnje i onda stavi 
natrag u pećnicu, -da se prepeče. To 
,će biti vrlo ukusno jelo. 

Žličnjaci od snijega. U 1 1 mlijeka 
stavi 10 dkg šećera, 34 komada va- 
nilje i pusti zakipiti. Međutim tuci od 
5 bjelanjaka čvrsti snijeg i pravi sa 
dvije žlice male žličnjake, koje uku- 
haj u kipućem mlijeku. Neka se kra- 
tko vrijeme kuhaju s jedne i druge 

Slika, desno: 

ZA LJETNU MODU 
1. — 3. Rupičaste čarape. 4. Nova čarapa s 
prstima kao u rukavice. 5. Rupičaste čarapice 

za sandale 


strane, zatim ih izvadi na zdjelu. Me- 
đutim napravi kremu ovako: u kotliću 
tuci 5 žutanjaka i pomalo dolijevaj 
mlijeko, u kojemu su se kuhali žlič- 
njaci, dodaj malu žlicu brašna i tuci 
na vatri. Kad zakipi, makni iz vatre 
i još tuci, dok se ne zgruša. Zatim 
metni kremu u zdjelu i na nju naslaži 
žličnjake. 

Ukuhani zeleni grašak. Kuhaj gra- 
šak 5 minuta u slanoj vodi. Zatim ga 
ocijedi i slaži u staklenke, koje ne 
smiju biti pune do- vrha. Ostavi po pri- 
lici 5 cm. Zatim nalij na grašak slanu 
vodu, koja se prije skuha i ohladi. Na 
litru vode računa se žlica soli. Sta- 
klenke dobro zatvori i metni u lonac, 
da vođa bude preko njih i kuhaj sat i 
pol. Staklenke ostavi u vodi, dok se 
ohlade, a nakon 3 — 4 dana- ponovi 
kuhanje, koje sada traje samo 30 mi- 
nuta. 

Ukuhane trešnje. Očisti lijepe velike 
trešnje srčike i slaži ih u staklenke. 
Međutim ukuhaj vodu sa šećerom i 
pusti -ohladiti. Na litru vode uzmi 30 
dkg šećera. Hladnu sladornu rasto- 
pinu ulij na trešnje i to tako, da sta- 
klenku držiš koso. Zatim dobro za- 
tvori i kuhaj u pari 20 minuta. I. M. 

Sa sviju strana 

600.000 njemačkih djevojaka bez 
posla. U Njemačkoj je poduzeta ak- 
cija, da se privremeno uposT oko 
600.000 djevojaka, koje su o Uskrsu 
završile školu, a nijesu mogle dobiti 
mjesto kao naučnice u kakvom obi- 
tu. Ove će djevojke radi obučavanj-* 
u domaćim poslovima biti razmje- 
štene kod Imućnijih ljudi, gdje će 
raditi godinu dana, a da će uz njih 
ostati i služavka, koja se inače stal- 
no_ nalazi kod dotične obitelji. 

Žene se ne smiju kartati. U Ma- 
džarskoj je nedavno stupio na snagu 
zakon, koji zabranjuje ženama kar- 
tanje u javnim lokalima i klubovima. 

U Beču je mnogo više žena nego 
muškaraca. Prema posljednjem popi- 
su pučanstva grad Beč ima 1,874.618 
stanovnika. Od toga broja je 850.000 
muškaraca, dok su ostalo žene. 



Za dobru djecu 


DEVETNIK 


Živio je nekoć siromašan čovjek, a imao je 
jednog sina. Momak je već u mladosti bio vrlo 
jak, tako da ga nitko nije mogao da nadjača. 
Zato, što bi pojeo za devetoricu, prozvaše ga De- 
ve tnikom. Kad navrši petnaest godina, dođe je- 
dnog dana k svome ocu te reče: 

»Oče, već mi se ne će sjedjeti kod kuće, otići 
ću u svijet.« 

»Dobro, idi,« odgovori otac. 

Sutradan spiemi se Devetnik na put, oprosti 
se s ocem i ode. Naumi poći u carsku službu. Dođe 
do cara i stane moliti, da ga uzme k sebi u službu. 
Momak se caru svidio, te car odluči da ga uzme. 

»A kakvu plaću hoćeš od mene za godinu dana 
službe?« upita car Devetnika. 

»Malu plaću,« odgovori Devetnik, »zapravo ne 
tražim od tebe ništa za svoju službu. Ali kad na- 
vrši godina dana, onda ću da te kvrcnem u čelo.« 

Car se nasmije tako glupoj želji. 

»Što ne tražiš od mene nešto drugog?« upita. 

»Ništa drugo ne ću od tebe, negO' da te kvrcnem 
u čela« 

Car se smijao., smijao, ali napokon pristane. 

Već dva tjedna radio je Devetnik kod cara, a 
car je bio s njime vrlo zadovoljan, jer je Devetnik 
bio tako jak, te je mogao da svlada i najteži 
posao. 

Jednoga dana zapovjedi car slugama, da odu u 
šumu po drva: 

»Onaj, koji prvi doveze drva, dobit će za na- 
gradu skupocjeno odijelo.« 

Sluge se digoše ranim jutrom i odoše u šumu po 
drva. Devetnika nisu probudili. Već je i sunašce 
izašlo, a Devetnik je još uvijek spavao. Napokon 
se probudi. Kad opazi, da slugu više nema, odluči 
da ode sam u šumu. Nahrani i napoji volove, 
upregne ih u kola, sjedne, te krene polako u šumu. 
Kad stigne u šumu, ugleda, gdje njegovi drugovi 
već nasjekoše drva te se spremaju kući. Devetnik 
raspregne volove, priveže ih k bukvi, baci im si- 
jena, a sam počne da čupa veliko drveće sa kori- 
jenjem te zakrči njime put, kojim su trebali da se 
vrate njegovi drugovi. Kad je već iščupao toliko 
drveća, da ga ne bi. ni u tjedan dana uklonili, uzme 
sjekiru, nasiječe sebi drva, natovari ih na kola i 
ode po volove. 

Kad dođe na mjesto, gdje je volove privezao, 
ugleda tek njihove kosti, pa i te još vukovi ogri- 
zivahu. Devetnik se rasrdi, priskoči k vukovima, 
uhvati ih za uha i dovuče kolima. Vukovi se htje- 
doše istrgnuti, ali to im ne uspije. On ih upregne 
u kola, popne se na drva, uzme u ruke dugi bič i 
stane njime tjerati vukove. Vukovi su vukli kola 
sa drvom, a Devetnik je na kolima pjevao i puc- 
ketao bičem. 

Najednom se Devetnik okrene i opazi, kako đa- 
vao otraga hoće da prelomi osovinu od kotača. 

»Lomi, lomi;,« reče Devetnik đavlu, »ali ako pre- 
lomiš, sam ćeš kotače rukama držati.« 

Ali đavao ne posluša, te napokon osovinu pre- 
lomi. Kotač ispadne, a đavao počne da se kesi. 


Devetnik siđe sa kola te reče đavlu: 

»Sad sam kotače drži!« 

»Ako. hoćeš, drži ti.,« odgovori đavao. 

»Zapovijedam ti, drži kotač!« zagrmi Devetnik 

»Ne ću da ga držim! Što. ćeš ti meni učiniti?« od- 
govori đavao te od smijeha sve pleše. 

Sad se Devetnik rasrdi, uhvati đavla te mu stisne 
ruku tako', da mu iz prstiju sve krv poteče. Đavo 
zaurla, da se i sam Devetnik trgnuo. 

»No, što? Hoćeš li sad kotač da držiš?« upita 
đavla, »Ako. ne poslušaš, bit će još gore.« 

Đavao uhvati pokorno kotač, Devetnik opet sje- 
dne na kola te potjera vukove. 

Ali đavo za čas nakani da pobjegne, već i ko- 
tače ispusti, kad najednom se Devetnik okrene i 
opazi đavla, gdje bježi. Potrči za đavlom, uhvati 
ga za rep, zavitla njime dva, tri put u zraku i 
udari s njime o zemlju. Đavao opet zaurla, da se i 
drveće u šumi zatrese. Ali Devetnik se ne gane. 
Izbije ga još jednom, te ga odvede natrag kolima. 
Đavo sam uhvati kotač i pobjeći više ni. ne po- 
kuša. 

Tako su došli i u carsku palaču. Kad car ugleda, 
gdje Devetnik dolazi sa vukovima te još i đavla 
vodi sa sobom, prestraši se i zapovjedi, da za- 
tvore vrata i da ih ne puštaju u dvorište. 

Dođoše oni. sve do vratiju. Kad Devetnik opazi, 
da su vrata zatvorena, reče đavlu: 

»Prenijet ćemo kola preko vratiju, ali polako, 
da vukovima ne naudimo.« 

Đavao je već znao, da s Devetnikom nema 
šale, te posluša. Prenijeli su kola preko, vratiju i 
ušli u dvorište. Tamo raspregne Devetnik vu- 
kove, odvede ih u štalu, a đavla pošalje natrag u 
pakao. Zatim skine drva sa kola, te ode caru. 

Car mu je morao dati obećano skupocjeno 
odijelo. 

* 

Od tog je vremena počeo, car da se boji De- 
vetnika. 

»Kad je on,« razmišljaše car, »tako jak, te je 
i đavla i vukove nadjačao, što će biti, kad se go- 
dina dana navrši, pa kad me kvrcne u čelo? Ubit 
će me jednim udarcem.« 

I tako. je počeo, razmišljati, kako da pogubi. 
Devetnika. 

Za nekoliko dana zapovjedi car Devetniku: 

»Spremi se, otići ćeš u mlin samljeti žito!« 

»Dobro. A gdje je žito?« upita Devetnik. 

»To će ti već spremiti,« odgovori car. 

Devetnik ode da se pripremi, a car zapovjedi 
slugama, da natrpaju u vreće kosti te da to metnu 
Devetniku na kola. Kad je to sve već bilo go- 
tovo, reče još car Devetniku, u koji. mlin treba 
da otiđe. 

Devetnik pođe, a car se poveseli, da ga se rije- 
šio, jer je taj mlin bio đavolji. Tko u taj mlin 
uđe, toga đavoli na brašno samelju. 

Kad Devetnik dođe do mlina, nađe tamo đavla, 
kojeg je bio u šumi izlupao. Kad đavao opazi 
Devetnika, odmah zatvori vrata, zovne sve vra- 
gore pa im reče, da Devetnika ne puštaju u mlin. 

Devetnik dođe do vratiju, a vrata zatvorena. 

»Otvaraj!« poviče Devetnik. 

Ali vragovi ne otvaraju. 

Devetnik se upre plećima u vrata, te ih pro- 
lomi. Vragovi se bace na njega, ali kad ih on 
počne lupati, ostave ga i sakriju se u kuteve. 

»Slušajte, đavoli,« kaže Devetnik, »evo sam 
dovezao žito, pa neka bude do jutra samljeveno!« 

Ali najstariji đavo odgovori: 

»Idi drugamo, mi ti ne ćemo mljeti!« 

»Što? Ne ćete?« poviče Devetnik. »Ako ne ćete 
mljeti, onda ću ja da vas sve tu sameljem!« 

Uhvati najstarijeg đavla i ponese ga u mlin. 
Tamo ga položi pod žrvanj, kojim se melje žito 
i potjera mlin. Kad je kamen dosta đavla izgnje- 
čio, izvadi ga Devetnik te opet upita: 

»No što, hoćete li mljeti?« 

»Hoćemo', hoćemo,« zacvili đavao, »dođi sutra 
ujutro, ali. sad samo, molimo te, otiđi od nas . . .« 

»Gledajte dakle, da bude do sutra sve gotovo!« 
reče Devetnik te pođe kući.« 

Došao je kući. Kad ga car opazi, od žalosti se 
uhvati za glavu. 

»Što da radim s takvom ljudeskarom! Pogubit 
će me. Kad je već i, vragove u mlinu nadjačao, 
što će biti od mene, kad me kvrcne u čelo?« 

Zatim oltiđe do Devetnika te upita, kad će biti 
žito samljeveno. 

»Ujutro,« odgovori Devetnik, »ali, gospodaru, 
loši su u vas mlinari, jer dok ih nisam izbio, nisu 
htjeli mljeti.« 

»Jadna moja glavo,« pomisli car, »što- će biti 
od mene, kad me kvrcne u čelo?« 

Sutradan pođe Devetnik u mlin po brašno. Kad 
dođe u mlin, kažu vragovi, da nisu brašna sa- 
mljeli, jer u vrećama nije bilo žito, već kosti. 

»Lažete, bilo je žito, odmah da ste mi dali 
brašno!« 

»Ne damo ti brašna,« odgovore vragovi. 

»Eh, pa tako vi!« kaže Devetnik. 

Uhvati đavla pa ga opet položi pod kamen. 
Gnječio ga tamo, sve dok đavao nije obećao 
puna kola brašna. Devetnik ga pusti, natovari 
puna kola vreća najljepšeg brašna, sjedne gore, 
te polako krene k carskoj palači. 

Kad dođe kući, složi vreće sa brašnom na ta- 
van. Dođe car, začudi, se i zahvali. Ali je u sebi 
razmišljao', kako da se riješi Devetnika. 

* 

Jednog je dana car ovako razmišljao: 

»Poslat ću ja njega u šumu. Tamo će ili zalutati 
ili će ga divlja zvjerad rastrgati.« 

Zovne Devetnika te mu reče: 

»Sutra ćeš odnijeti u šumu mome slugi odjeću. 
On već pet godina tamo svinje pase. Upitaj ga, 
kako živi, jer ja već dugo nisam o njemu ništa 
čuo. Dok ga ne nađe'š, ne vraćaj se kući!« 

»Dobro,« kaže Devetnik, »naći ću ga.« 

Drugi dan donese car Devetniku odjeću te ga 
pošalje u šumu. 

»Ako on ne bi htio da odjeću navuče, obuci ga 
sam!« 

»Dobro, dobro, obući ću,« odgovori Devetnik, 
oprosti se te ode u šumu. 


Car se veselio, da će se sad napokon riješiti 
zauvijek opasnog sluge. 

Došao Devetnik u šumu. Dugo je hodao amo 
tamo te tražio pastira, ali ga nigdje nije našao. 
Već mu i dosadi to 1 traženje pa počne da ga zove. 
Zove, viče, ali ni to ne pomaže. Ide on, ide dalje, 
kad najednom ugleda, gdje na jednom trulom 
deblu sjedi medvjed. 

»Gle, pa ti ovdje, a što se nisi odazvao? A gdje 
su ti svinje?« 

Pristupi k njemu bliže, pruži mu odjeću i kaže: 

»Evo, to ti car šalje, obuci se!« 

Ali medvjed samo mrmlja, a sa debla se i ne 
miče. Devetnik ga, uhvati za uho, skine ga sa drva 
pa mu opet pruži odjeću. Ali medvjed se samo 
gega s boka na bok te nešto sam sebi gunđa. 
Devetnik se rasrdi, uhvati medvjeda za zadnje 



UPREGNE U KOLA VUKOVE . . . 


noge i dvaput s njim udari o kladu. Medvjed se 
prestane gegati te ušuti, a Devetnik ga sam počne 
odijevati. Navuče na njega košulju, hlače, a na 
glavu mu metne kapu sa perom. 

»Ti si već tako u toj šumi podivljao, da. si i go- 
voriti zaboravio. Čak si čekinjama obrasao’. Ali 
tO' ti ne smeta, da dobro svinje čuvaš,« reče već 
zadovoljno Devetnik. Okrene se ii začudi se, što 
nigdje ne vidi svinja. »A gdje su ti svinje, vražji 
sine?« upita. Medvjed muči;, jedva diše. Devetnik 
ga uhvati za uho i kaže: 

»Kad ti ne ćeš da svinje pokažeš, onda ću ja 
tebe da do njih odvedem,« te ga odvuče za uho 
u šumu. 

Dugo ga tako vukao, dok napokon susretoše 
divlje svinje. Kad medvjed ugleda svinje, upre se 
nogama o zemlju i ne htjede ići dalje. Devetnik 
ga rebaci na pleća i odnese ga do svinja. Tamo 
ga metne na zemlju pa reče: 

»Tu je tvoje mjesto, tu sjedi pa čuvaj carsko 
dobro, a ja ću poći kući.« 

(Svršit će se.) 

Iz „ Potkarpatskih priča “ 
na hrvatski preveo JAN SPURNY 

JU>Safe, 


Čudna časa. U gostionici padne jed- 
nome gostu vinska čaša na tle pa 
se razbije na komadiće. Odmah dođe 
konobar te mu reče: 

»Molim vas, gospodine, da platite 
pedeset dinara za ovu čašu!!« 

»Kako?... Pedeset dinara za jednu 
običnu čašu?« Začudi se gost. »Jeste 
li vi poludili?« 

»Ova čaša toliko stoji,« odvrati ko- 
nobar. »Bila je naime načinjena od 
neslomljivog stakla i zato je bila 
znatno skuplja.« 

Sa suda. Sudac: »Osuđuješ se na 
trideset dana o kruhu i vodi.« 

Ciganin: »Ma ne bi li dali bolju 
tiranu, gospodine, pa ostanem makar 
i cijelu zimu!« 

Isprika. »Učitelj: »Nije li te stid, 
•da tako dugo već ideš u školu, pa još 
ne znaš dobro ni čitati. Kad sam ja 
.bio tako malen kao ti, znao sam već 
lijepo i brzo čitati.« 

Učenik: »Da., ali ste sigurno imali 
i boljega učitelja!« 

Znanje. » . . . A šta vi govorite o 
znanju? Šta vi znate? Šta bi i mogli 
znati? . . . Ništa baš ne znate! . . . Zna- 
te li vi to?« 

Dokaz. Mati: »Jelice, da li se Mir- 
ko vratio iz škole?« 

J e 1 i c a: »Vratio se, mama.« 

Mati: »A gdje je sad?« 

Je lica: »Ne znam.« 

Mati: »Kako ne znaš? Ta morala 
si ga vidjeti!« 

Jeli'Ca: »Nisam ga vidjela.« 

Mati: »Pa kako onda znaš, da se 
vratio iz škole?« 

J e 1 i c a: »Znam, jer sam na stolu 
imala prije dvije narandže, a sada ih 
više nema.« 

Lijek. L i j e č n i k: »No, kako je 
gospodinu suprugu? Sigurno se smi- 
rio nakon moje ljekarije?« 

Supruga: »Ah, gospodine dok- 
tore, posve se smirio i jučer smo ga 
pokopali!« 

Ostavština. A.: »I baš ništa vam nije 
ostavila pokojna punica?« 

B.: »Kako ne?« 

A. : »A što?« 

B. : »Pa ovu kvrgu tu na čelu!« 


Uzalud. »Mati: »Slušaj, Ivice, umij 
se dobro, da budeš čist! Jer ako po- 
slije podne bude lijepo vrijeme, otići 
ćemo šetati.« 

Ivica: »Ali, mamice! Ako bude 
ružno vrijeme i mi ne ćemo moći ići 
u šetnju, onda sam se uzalud umivao.« 

Jednostavno. Žena: »Zamisli, Mate, 
nezgodu! Oprala sam naime jučer na- 
šoj maloj haljinicu, a kad sam joj je 
htjela danas obući, primijetih, da joj 
je postala tijesna.« 

Muž: »Pa . . . operi onda i malu!« 

Prirodopis? Učitelj: »Ded ti, 
Zvonko, nabroji mi pet domaćih ži- 
votinja!« 

Zvonko: »Pseto, mačka, miš, mu- 
ha i buha.« 

O ponoći. A.: »Koji je danas dan?« 

B.: »Ne znam. Sad je ponoć.« 


ŠAH 

Problem broj 19 



Mat u 2 poteza. (Oswald, Stuttgart) 


Rješenja: br. 6. Tc7 — c4, br. 7. c7 — 
c8t, br. 8. Lc5 — d4. 

Riješenje ispravno: br. 6 V. Buble, 
Split; J. Nemčić, Apatovac; Bramd 
Paula, Zagreb; M. Nemec, Zagreb; br. 
7. J. Nemčić, Apatovac; br. 8. J. Nem- 
čić, Apatovac. 

Nagrađeni su romanom »Petnaest 
Tornjeva«: J. Nemčić, Apatovac; Brand 
Paula, Zagreb; M. Nemec, Zagreb. Na- 
građeni iz Zagreba neka izvole podig- 
nuti nagradu osobno. 


Jć & vattt /ji>£na/o- ? 


1. Gdje su Far-oerski otoci i tko 
vlada njima? 

2. Je li njemački slikar benedikti- 
nac Deziderije Lenz bio svećenik. 

3. Koji se znameniti Hrvat spasio 
medu onom sedmoricom preživjelih 
branioca Sigeta? 

4. Koji se turski paša hvalisao, 
da će na oltaru hrvatske prvostolnice 
zobiti svoje konje? 

5. Gdje se nalazi ratna sablja veli- 
kog admirala Thaon de Revel, zapo- 
vjednika talijanskog ratnog brodovlja 
u svjetskom ratu? 

6. Koji su vjetar u predkršćansko 
doba u Provansi smatrali za zlo bo- 
žanstvo pa mu prinosili žrtve? 

7. Što se u gospodarstvu nazivlje 
»starac« ili »otac«? 


ODGOVORI IZ BROJA 19. 

1. Papinski je poslanik Ivan de Ca- 
samma.ris primio u Crkvu bosanske 
bogomile, kada su ovi to g. 1203. za- 
tražili. 

2. Jedinae je hrvatskog narodnog 
mučenika bana Petra grofa Zrinskoga 
Ivan Antun umro lud 11. studenoga 
g. 1703. u Graz-u, tamnovavši nedu- 
žan 20 godina dijelom u Rattenbur- 
gu, a dijelom u Schlosebergu. 

3. Najistaknutiji morovođa svjet- 
skog rata je engleski admiral Carl 
David Beatty (Biti). Uz ostale ratne 
podvige istakao se i u jutlandskom 
pomorskom boju, gdje se sukobio 
s Nijemcima. 

4. Naša Gospa u Parizu najljepša je 
stara francuska crkva sagrađena u 
gotskom slogu. 

5. Judinim drvetom nazivlje hrvat- 
ski narod u Dalmaciji stablo smrdelj, 
jer se na njemu tobože objesio Juda, 
izdajica Gospodinov. 

6. Glavne su oznake starohrvatskih 
kamenih ukrasa: trotračni pletenac, 
zavijača, rakovica, ukutnica i zabat. 

7. Gotski se građevni slog pojavio 
u XII. stoljeću. Domovina mu je Fran- 
cuska. 

►»»♦ ♦♦ ♦♦ ♦♦ ♦ ♦ ♦»♦♦»♦ ♦♦ ♦ ♦ ♦♦ ♦ ♦ ♦♦♦♦ ♦♦ ♦ ♦ ♦♦ < 

SVAKO DOBRO DIJETE TREBA DA 
PRIMA NAJLJEPŠI DJEČJI ČASOPIS 

»MACU MLADOST« 


DOBRIJANOV SAG 



Što nam danas radi 
čika D obrijan? 

To sa strinom Katom 
uređuje stan! 


Taj je poso čiki 
uvijek vrlo drag, 
ali ga u poslu 
smeta dugf sag. 



»Izvuci ga, Kato,« 
viče Dobrijan, 
»izvuci ga, Kato, 
ja ne mogu sam!« 


Kata ga izvuče 
i ljosne na tle, 
a našega čiku 
ormar pritisne . 

KRIŽALJKA 

V o d o * a v n o: 1. foroj, 5. vlasi, 9. 
oznatka mjere, 10. židovski mjesec, 11. 
navika, 14. .žensko tone, 15. korice za 
mač ? 16. amajlija, atmulet, talisman, 
17. sitno -kamenje, koje nastaje pro- 
valom vulkana,, 18. vrst pa-pige, 20. ini- 
cijali autora hrvatske himne, 22. ideal 
pacifista, 23. nosni glasovi, 26. staro- 
r tonski pjesnik (»Metamorfoze«), 27. 
azijsko visočje, 28. grob, 29. podaci. 

Okomito: 1. vojnički tabor, 2. 
odaja, 3. konji (tuirc.), 4. ratno- oružje, 
5. kajkavska, upitna zmjeniea, 6. pre- 
zime talijanskog pisca (»Igra ljubavi«), 
7. prvi slavenski vladar, 8. žestoko 
pitće, 12. pripadnik najvećeg polu- 
otoka na zemlji, 13. grčki grad, 16. 
starovjeki voda Gota, 18. Eros, 19. 
obala (tuđ.), 20. oruđe, 21. eksplo- 
zivno sredstvo, 24. stijena, 25. vrst pa- 
pige. V i 1 i m P e r o š 

LOGOGRtF 

On mistične stvari voli, 
crkva mu je pravo mjesto,, 
tu ga sretaš vrlo često, 
kako Božju milost moli. . . 

Taj na ruci okov nosi . . . 
ne od gvožđa, već od — zlata . . . 
za godinu taj zaručnik 
postati će možda — tata . . . 

ANAGRAM 

Ovaj je u srednjem vijeku 
za svjedoka zvao Bogai, 
kleo se je, da i život 
dat će sa vlat* ara svoga. 

Nesamo u srednjem vijeku 
već u svima stoljećima 
objeduje ova-j mnoge, 
jer pogani jezik im . . . 


Pranje kose 

Vrlo je važno za njegu kose, čime se ista 
pere, zato valja osobitu pažnju posvetiti 
izboru sredstva za pranje kos*. Kao oso- 
bito pouzdan za pranje kose jest 

Shampo- kosoper od Kopriva 



Pravi proizvod nosi zaštitni znak. 
Cijena dvostrukom obroku t. j. za dva 
pranja samo Din 3* — . Pošto tko unaprijed 
šalje Din 10*— dobiva listovnom poštom 
3 dvostruka omota po Din 3*— franko. 

Kaptolska ljekarna sv. Mariji osno- 
vana g. 1599. u Opatovi ni 7 
VLATKO BARTULIĆ, Zagreb, Dolac 
kraj Tržnice 



HOMONIM 

Za pašom mu »gusje gnijezdo«, 
a na glavi čalma stoji, 
do vješala Ture stoji: 
smrtne čaše raii broji... 

Iza kakva teška rada, 
kada umor ga savlada, 
na d i v a n u čovjek tada 
lcž ; , pa se -boljem nada . . . 


TORBICE 

Fuzy-Kovoezi 

u svim veličinama 

T01IE U' VISE (IKTEHTlJE), HOVURKE, TORBICE 

za dame i sve vrsti kožnate robe 
Sada: 

Nova zgrada Zaklade, 

ttgao Ilice i baruna Jelačića. 


Besplatan pogreb 

možete dobiti, ako se začlanite u 
„Posmrtnu Zadrugu Sv. Josipa" uz 
neznatan mjesečni doprinos. Mislite 
za vremena na posljednje stvari. 

Posmrtna Zadruga Sv. Josipa 

Nikolićeva 5, 1. Zagreb, Telef. 84-44 


V 14 0 0 dinara 1 . V. -20. VI. te 
1. IX. — 15. X. stoji Vas dvadesetdnevni bo- 
ravak, u Slatini Radenci. Stan,hrr.na (obična ili 
dijetna), kupanje, dva liječnička pregleda 
(Rentgen itd.) analiza mokraće i sve takse 
uračunate. Možete si Vi pretdstaviti užitak i 
djelovanje na zdravlje, kupati se u čuvćnoj 
Radenskoi kiselici? Liječi mnoge bolesti srca, 
bubrega, jetara, želuca, viški tlak, giht, skle- 
rozu, smetnje starosti, kamence, unutrašnje 
žlijezde. Tražite opširan prospekt. Besplatno. 
Kupalište i Lječilište, Slatina Radenci, Slove- 
nija. Glavni zastupnik za Zagreb i okolicu: 
Ljubljanska ulica broj 5, Telefon broj 36-31 



DOMAĆICE 

kupujte potrebitu sta- 
klarsku i porculan- 
sku robu u staklani 

R. PASARIĆ 

Ilica 5 ZAGREB Hipa 5 


Ilustrovani tjednik , Obitelj • izlazi svake nedjelje. Pretplata 30 Din na trt mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. . Obitelj " izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik Obitelji " 
Zagreb, Trenkova 1. Adresa uredništva i uprave .Obitelji": Zagreb , Trg Kralja Tomislava 21. Telefon 5417. Ček. rat. pošt.šted. br. 33.536 
.Obitelj" se tiska u Tiskari Narodnih Novina u Zagrebu. Za tiskaru odgovara V. Kirin, Zagreb, Q eželićeva ul. 2. 







fESKOSLOVnČKI ZAVOD SV. IVANA 
NUKA U KIMU 


KIP PATRONA KOLEGIJA SV. IVANA NEPOMUKA 
NA GLAVNOM OLTARU U KAPELI NEPOMUĆENU^ 


POGLED NA ZGRADU ČEŠKOSLOVAČKOG ZAVODA 
NEPOMUCENUM U RIMU 


REKTOR ZAVODA NEPOMUCENUM 
MSGR ROVEDA, KOJI JE ISTODOBNO 
GENERALNI T A J N I K T A L I J A NSKE 
KATOLIČKE AKCIJE 


Desno : GOJENCI ZAVODA NEPOMUCENUM 
U sredini praški nuncij Ciriaci (lf, rektor Roveda (2), du- 
hovnik Spany (3) i vicerektor Ćerny (4) 


Kao što mi Hrvati imademo u Ri- 
mu svoj Zavod sv. Jeronima', tako 
Česi imadu ondje isvoj narodni Zavod 
sv. Ivana Nepomuka pod zaštitom naj- 
popularnijeg .češkog sveca. Prije ne- 
koliko godina podignuta je namjesto 
nekadašnje stare zgrade tog Zavoda 
nova zgrada, pa ovdje donosimo o 
njoj nekoliko slika prigodom ovogo- 
dišnjeg 'blagdana sv. Ivama Nepomuka, 
koji je i kod nas popularan. 







